

**Kauno rajono SAVIVALDYBėS**

**EKSTREMALIųJų SITUACIJų VALDYMO**

**PLANAS**

**KAUNO RAJONO SAVIVALDYBĖS ADMINISTRACIJA**

**SAVANORIŲ PR. 371, 49500 KAUNAS**

Kaunas

**TURINYS**

1. **BENDROSIOS NUOSTATATOS**
	1. Plano tikslas...................................................................................................................... 4
	2. Savivaldybės trumpas apibūdinimas................................................................................ 4
	3. Plane naudojamos sąvokos ir santrumpos......................................................................... 7
	4. Plano teisinis pagrindas..................................................................................................... 10
	5. Ekstremaliųjų situacijų plano aktyvinimas ir atšaukimas................................................. 10
2. **GRESIANČIOS EKSTREMALIOSIOS SITUACIJOS**

2.1 Gresiančios ekstremaliosios situacijos............................................................................... 10

**3. PERSPĖJIMO IR INFORMAVIMO APIE GRESIANČIĄ AR SUSIDARIUSIĄ EKSTREMALIĄJĄ SITUACIJĄ ORGANIZAVIMAS**

3.1. Perspėjimo apie gresiančią ar susidariusią ekstremaliąją situaciją priemonės.................. 12

3.2. Gyventojų ir civilinės saugos sistemos subjektų perspėjimas apie savivaldybės lygio ekstremaliąją situaciją.............................................................................................................. 13

3.3. Gyventojų ir civilinės saugos sistemos subjektų prespėjimas katastrofinio užtvyndinimo atveju........................................................................................................................................ 15

3.4. Gyventojų ir civilinės saugos sistemos subjektų prespėjimas apie valstybės lygio ekstremaliąją situaciją.............................................................................................................. 15

3.5. Gyventojų ir civilinės saugos sistemos subjektų prespėjimas ir informavimas ekstremaliojo įvykio vietoje..............................................................................................................................16

**4. INFORMAVIMO APIE EKSTREMALŲJĮ ĮVYKĮ AR EKSTREMALIĄJĄ SITUACIJĄ GAVIMO IR PERDAVIMO TVARKA**

4.1. Informacijos apie ekstremalųjį įvykį ar ekstremaliąją situaciją gavimo ir perdavimo Kauno PGV, PAGD prie VRM ir kitoms suinteresuotoms institucijoms…………………………… 17

4.2. Informacijos perdavimas………………………………………………………………… 19

4.3. Ryšių organizavimas…………………………………………………………………… 19

4.4. Karštoji linija…………………………………………………………………………… 20

**5. GYVENTOJŲ EVAKAVIMO ORGANIZAVIMAS**

5.1. Gyventojų evakavimo organizavimas…………………………………………………… 21

5.2. Savivaldybės gyventojų surinkimo punktai, tarpinių gyventojų evakavimo ir priėmimo punktų struktūra ir įkūrimo vietos…………………………………………………………………30

5.3. Gyventojų grįžimas į gyvenamąsias vietas……………………………………………… 32

5.4. Kolektyvinės apsaugos statiniai………………………………………………………… 33

**6. GRESIANČIŲ AR ĮVYKUSIŲ EKSTREMALIŲJŲ ĮVYKIŲ IR GRESIANČIŲ AR SUSIDARIUSIŲ EKSTREMALIŲJŲ SITUACIJŲ VALDYMO ORGANIZAVIMAS IR KOORDINAVIMAS**

6.1. Savivaldybės ekstremaliųjų situacijų komisijos perspėjimų ir sušaukimo organizavimas 33

6.2. Savivaldybės lygio ekstremaliųjų situacijų valdymo organizavimas……………………. 34

6.2.1. Stichinis hidrologinis reiškinys (stichinis ir katastrofinis potvynis)…………………. 36

6.2.2. Katastrofinis meteorologinis reiškinys (uraganas) ………………………………….. 38

6.2.3. Gaisrai………………………………………………………………………………. 39

6.2.4. Pavojingų ir ypač pavojingų užkrečiamųjų ligų pasireiškimai ir kitų infekcinių ligų išplitimai (epidemijos) ……………………………………………………………………... 41

6.2.5. Epizootijos (gyvūnų pavojingos užkrečiamos ligos) ………………………………... 42

6.3. Valstybinio ekstremaliųjų situacijų valdymo plane įvardytų ekstremaliųjų situacijų valdymo organizavimas ir koordinavimas ………………………………………………… 44

6.3.1. Epifitotija, kenksmingos augalų ligos ir kenkėja …………………………………..., 44

6.3.2. Teršalų išsiliejimas pakrantėje …………………………………………………….... 44

6.3.3. Masiniai neramumai. Masinis užsieniečių antplūdis ……………………………….. 45

6.3.4. Tarša radioaktyviosiomis medžiagomis, pavojingas radioaktyvus radinys ir radiologinės avarijos …………………………………………………………………………………….. 46

6.3.5. Kibernetinės atakos ………………………………………………………………..... 49

6.4. Savivaldybės administracijos ir jos struktūrinių padalinių veiklos tęstinumo užtikrinimas gresiant ar susidarius ekstremaliosioms situacijoms ……………………………………..... 54

6.5. Materialinių išteklių telkimas ………………………………………………………..... 54

6.6. Sanitarinio švarinimo organizavimas ……………………………………………….. .. 55

**7. PAGALBOS TEIKIMO NUKENTĖJUSIEMS GYVENTOJAMS EKSTREMALIŲJŲ ĮVYKIŲ IR EKSTREMALIŲJŲ SITUACIJŲ METU ORGANIZAVIMAS**

7.1. Medicinos paslaugų organizavimas ………………………………………………….. 57

7.2. Socialinės pagalbos, švietimo ir kitų būtiniausių paslaugų teikimas ………………… 59

7.3. Psichologinės pagalbos teikimas …………………………………………………….. 59

**8. VIEŠOSIOS TVARKOS PALAIKYMO ORGANIZAVIMAS**

8.1. Viešosios tvarkos palaikymo organizavimas………………………………………….. 60

**9. BŪTINŲJŲ UŽDUOČIŲ ATLIKIMO ORGANIZAVIMAS**

9.1. Gyventojų, ūkio subjektų ir kitų įstaigų pasitelkimas ir darbų atlikimas…………….. 61

**10. EKSTREMALIŲJŲ ĮVYKIŲ IR EKSTREMALIŲJŲ SITUACIJŲ METU NUTRAUKTŲ KOMUNALIMIŲ PASLAUGŲ TEIKIMO ATNAUJINIMO IR KITŲ BŪTINIAUSIŲ GYVENIMO (VEIKLOS) SĄLYGŲ ATKŪRIMO ORGANIZAVIMAS**………………. 63

**11. GYVENTOJŲ, ŽUVUSIŲ EKSTREMALIŲJŲ SITUACIJŲ METU, LAIDOJIMO ORGANIZAVIMAS**……………………………………………………………………….. 63

**1. BENDROSIOS NUOSTATOS**

**1.1.** **Plano tikslas**

Savivaldybės ekstremaliųjų situacijų valdymo planas nustato materialinių ir žmogiškųjų išteklių sutelkimą ir valdymą gresiant ar susidarius savivaldybės lygio ekstremaliajai situacijai*.* Savivaldybės Ekstremaliųjų situacijų valdymo planas (toliau – Planas) – dokumentas, kuriuo vadovaujasi savivaldybės administracijos direktorius, savivaldybės Ekstremalių situacijų komisija, Operacijų centras, susidarius ar gresiant ekstremaliajai situacijai.

Planas reikalingas tam, kad būtų tinkamai organizuojami ir koordinuojami vietos savivaldos institucijų, ministerijų padalinių, valstybinių įstaigų, tarnybų, organizacijų, esančių savivaldybės teritorijoje, ūkio subjektų veiksmai vykdant gyventojų apsaugos priemones, organizuojant gelbėjimo ir ekstremaliųjų situacijų ar (ir) įvykių lokalizavimo, likvidavimo, padarinių šalinimo darbus.

**Plano tikslas** – padėti savivaldybės merui, administyracijos direktoriui ir savivaldybės ekstremaliųjų situacijų operacijų centrui organizuoti ir koordinuoti gresiačių ar susidariusių ekstremaliųjų situacijų ir didelių pramoninių avarijų likvidavimą ir jų padarinių šalinimą. Taip pat padėti savivaldybės administracijos direktoriui įgyvendinti kitas dėl ekstremaliojo įvykio ar ekstremaliosios situacijos būtinas vykdyti funkcijas, nustatytas Lietuvos Respublikos rizikos valdymo ir civilinės saugos įstatyme,- išaiškinti Savivaldybės, jos struktūrinių padalinių, valstybinių įstaigų, tarnybų, organizacijų, esančių savivaldybės teritorijoje, ūkio subjektų įstaigų padalinių uždavinius ir funkcijas ikis usidarant ekstremaliai situacijai ir jai įvykus, nustatyti Savivaldybės padalinių vaidmenį ir pareigas pasirengiant ekstremalioms situacijoms ar (ir) įvykiams, reaguojant į juos ir likviduojant jų padarinius, numatyti tvarką nustatant ekstremalios situacijos dydį ir įvertinant jos padarinius; numatyti pagalbą ūkio subjektams ir tvarką, kurios reikia laikytis norint gauti tokią pagalbą, numatyti koordinavimą, valdymą ir kontrolę.

**1.2. Savivaldybės trumpas apibūdinimas**

Kauno rajonas yra Lietuvos centrinėje dalyje ir išsidėstęs apie Kauno miestą. Rajonas ribojasi su Kauno miesto, Kaišiadorių, Šakių, Jurbarko, Prienų, Raseinių, Kėdainių ir Jonavos rajonais, Kazlų Rūdos savivaldybe.

Rajonas užima 1496 kv. km plotą, iš jų:

54,9% užima žemdirbystės plotai;

31% – miškai, 5,2% – vandenys;

4,2% –miestai ir gyvenvietės;

2,3% –pramonės įmonės ir keliai;

2,4% –kitos paskirties plotai.

Kauno rajone gyvena apie 115 tūkst. gyventojų, iš jų:

73,96% - kaimo vietovėse;

26,04% –miestuose.

Kauno rajone yra 25 seniūnijos, kuriose yra 371 kaimas, 9 miesteliai ir 3 miestai.

Per rajono teritoriją teka abi didžiausios Lietuvos upės: Nemunas ir Neris. Iš jų intakų didžiausias - Nevėžis. Kitos upės ir upeliai yra mažesni.

***Upės ir vandens telkiniai***

Didelių natūralių vandens telkinių rajone nėra, tačiau daug dirbtinių tvenkinių. Didžiausias toks vandens telkinys - Kauno marios susidarė pastačius Nemuno vagoje Kauno hidroelektrinę. Prie nominalios patvankos altitudės (44,0 m virš Baltijos jūros lygio) tvenkinio plotas sudaro 6350 ha, o vandens tūris - 462 mln.m3. Esant maksimaliai patvankos altitudei (45,6 m), tvenkinio plotas būtų 7250 ha, o vandens tūris – 572 mln.m3. Kauno marių gylis - 5-12 m, prie užtvankos iki 22 m, marių plotis - 1-3 km, kranto linijos ilgis - apie 220 km.

***Mokslo įstaigos***

Kauno rajone yra viena aukštoji mokslo įstaiga – Vytauto Didžiojo universiteto Žemės ūkio akademija – Vytauto Didžiojo universiteto akademinis padalinys (Akademijos seniūnija) ir 1 institutas. Babtuose įsikūręs Lietuvos sodininkystės ir daržininkystės institutas, Lietuvos agrarinių ir miškų mokslų centro filialas – vienintelė tokio profilio mokslo įstaiga Baltijos šalyse. Girionyse yra Kauno miškų ir aplinkos inžinerijos kolegija. Taip pat rajone yra 2 aukštesniosios mokyklos. Rajone yra 35 ikimokyklinės įstaigos, 3 daugiafunkciniai centrai, 2 pradinės, 6 pagrindinės mokyklos, 12 gimnazijų, 2 specialiosios mokyklos, 2 sporto mokyklos, muzikos mokykla, žemės ūkio mokykla.

***Gydymo ir profilaktikos įstaigos***

Rajone yra 3 VšĮ pirminės sveikatos priežiūros (PSP) centrai (Garliavos, Pakaunės ir Vilkijos), Socialinių paslaugų centras, Respublikinės Kauno ligoninės, psichiatrijos klinika Marių skyrius, Kauno miesto ligoninės filialas Garliavos slaugos ir palaikomojo gydymo ligoninė, Kačerginės vaikų sanatorija „Žibutė“.

***Keliai ir transportas***

Rajono teritoriją kerta rytų ir vakarų automobilių magistralės: Vilnius-Klaipėda, Kaunas-Zarasai-Daugpilis, taip pat naujasis Baltijos kelias „Via Baltika“. Rajoną kerta krašto keliai Kaunas–Jurbarkas-Šilutė–Klaipėda, Kaunas–Prienai–Alytus, Kaunas–Zapyškis–Šakiai, Kauno HE–Garliava, Kaunas–Vandžiogala.

Kauno rajoną kerta 3 pagrindinės geležinkelio kelių linijos: Vilnius-Kaunas, Kaunas-Kaliningradas, Kaunas-Jonava.

Lietuvos Respublikos Kauno (Karmėlavos) oro uostas turi vieną kilimo-tūpimo taką, kurio ilgis 3250 m, plotis - 45 m. Pagrindinės tako dalies dangos – asfaltbetonio galuose (po 350 m) įrengtos gelžbetonio plokštės. Orlaivių stovėjimo perone, kurio išmatavimai - (600x120) m, yra įrengtos 15 oro laivų stovėjimo aikštelės. Sraigtasparniams statyti naudojamos 3 aikštelės, esančios tarp kilimo-tūpimo tako ir perono. Oro uostu bet kuriuo paros metu gali naudotis visų tipų orlaiviai.

***Dujotiekis***

Magistralinius dujotiekius rajono teritorijoje eksploatuoja AB „Ignitis“.

Vilniaus ir Panevėžio magistralinių dujotiekių ūkiai

Vilniaus magistralinių dujotiekių ūkiui (adresas: Gudelių g. 49, LT-2049 Vilnius) priklauso 6 dujų skirstymo stotys: Kauno 1-oji, Kauno-2-oji, Batniavos, Zapyškio, Lekėčių ir Girininkų.

Panevėžio magistralinių dujotiekių ūkiui (adresas: Piniava, LT-5356 Panevėžio rajonas) priklauso Vandžiogalos dujų skirstymo stotis.

Pavojingosios vietos yra dujų skirstymo stotys ir dujotiekio susikirtimai su automagistralėmis, keliais ir geležinkeliais . Išilgai dujotiekių ir jų atšakų nustatyta apsauginė zona, kurios plotis sudaro po 50 m į abi puses nuo dujotiekio ašies. Kiekvienoje dujų skirstymo stotyje odorizavimui naudojamas odorantas, kuris saugomas požeminėse saugyklose. Kauno rajono savivaldybės teritorijoje magistraliniai dujotiekiai priartėja prie Domeikavos ir Vandžiogalos miestelių.

***Pavojingi objektai***

Didžiausią pavojų rajonui gali sukelti Kauno hidroelektrinės užtvanka, kuriai sugriuvus rajone gali būti užtvindyta iki 29,4 km2 plotas, kuriame gyvena 2,3 tūkst. gyventojų.

Valstybinė įmonė „Giraitės ginkluotės gamykla“ yra įsikūrusi adresu: Topolių g. 8, Giraitės k., Užliedžių sen., Kauno raj. Įmonė gamyboje naudoja paraką bei sandėliuoja gatavą produkciją. Artimiausias statinys nuo gamyklos yra už 700 metrų.

Kauno rajone esantys rizikos objektai:

1. Tiltas per Kruoną, esantis kelio Vilnius-Kaunas-Klaipėda 87,4 kilometre.

2. AB ESO 330/110/10 kV Kauno transformatorių pastotė.

3. Tiltas per Nevėžį, esantis kelio Nr.141 Kaunas-Jurbarkas-Šilutė-Klaipėda 8,72 kilometre.

4. Tiltas per Jiesią, esantis kelio Nr.130 Kaunas-Prienai-Alytus 13 kilometre.

5. Viadukas kelio Nr.1903 Akademija-I-as. fortas 0,34 kilometre.

6. Viadukas per geležinkelį kelio Nr.130 Kaunas-Prienai-Alytus 19 kilometre.

7. Viadukas per geležinkelį kelio Nr. A-15 Kaunas-Marijampolė-Suvalkai 23 kilometre.

Per AB „Lietuvos geležinkeliai“ Kauno padalinius gali būti pervežamos ir iškraunamos sprogiosios, degiosios ir nuodingosios medžiagos. Iš Rusijos Federacijos Kaliningrado srities vyksta karinis tranzitas.

Geležinkeliais pervežamų pavojingų medžiagų charakteristikos

|  |  |  |  |  |
| --- | --- | --- | --- | --- |
| Pavojingosmedžiagos | Pervežama, t | Didžiausi kiekiaivienoje talpoje, t | Prognozuojami užterštoszonos gyliai (išsiliejusdidžiausiai talpai), km | Užteršimo veikimolaikas, val. |
| Amoniakas  | 250 | 30,7 | 5,72 | 0,12 |
| Chloras  | 25 | - | 18,93 | 1,10 |
| Chlorpikrinas  | 50 | 23 | 40,06 | 103 |

**1.3. Plane vartojamos sąvokos ir santrumpos**

**Sąvokos:**

**Avarija** *–* netikėtas įvykis, sukėlęs sprogimą, gaisrą, statinių visišką ar dalinį sugriovimą, technologinio proceso nuostolingą sutrikimą, sunkų grupinį nelaimingą atsitikimą, pavojingų medžiagų išsiveržimą į aplinką, kai padaroma žala žmonėms ar aplinkai įvykio vietoje ar už jo ribų.

**Civilinė sauga** – veikla, apimanti valstybės ir savivaldybių institucijų ir įstaigų, kitų įstaigų, ūkio subjektų ir gyventojų pasirengimą ekstremaliosioms situacijoms, veiksmus joms gresiant ar susidarius, ekstremaliųjų situacijų likvidavimą ir jų padarinių šalinimą.

**Civilinės saugos sistemos parengtis** – civilinės saugos sistemos subjektų pasirengimas reaguoti į susidariusią ekstremaliąją situaciją.

**Civilinės saugos pratybos** – valstybės ir savivaldybių institucijų ir įstaigų, kitų įstaigų, ūkio subjektų mokymas ir civilinės saugos sistemos parengties patikrinimas, kai tariamomis ekstremaliosiomis sąlygomis tikrinami veiksmai ir procedūros, numatytos ekstremaliųjų situacijų valdymo planuose, tobulinami valdymo įgūdžiai, mokomasi praktiškai organizuoti gyventojų ir turto apsaugą nuo ekstremaliųjų situacijų poveikio ir atlikti gelbėjimo, paieškos ir neatidėliotinus darbus, likviduoti įvykius, ekstremaliuosius įvykius ar ekstremaliąsias situacijas ir šalinti jų padarinius.

**Ekstremalioji situacija** – dėl ekstremaliojo įvykio susidariusi padėtis, kuri gali sukelti staigų didelį pavojų gyventojų gyvybei ar sveikatai, turtui, aplinkai arba gyventojų žūtį, sužalojimą ar padaryti kitą žalą.

**Ekstremalusis įvykis** – nustatytus kriterijus atitinkantis, pasiekęs ar viršijęs gamtinis, techninis, ekologinis ar socialinis įvykis, kuris kelia pavojų gyventojų gyvybei ar sveikatai, jų socialinėms sąlygoms, turtui ir (ar) aplinkai

**Ekstremaliojo įvykio kriterijai** – stebėjimais ir skaičiavimais nustatyti arba tarptautinėje praktikoje naudojami fizikiniai, cheminiai, geografiniai, medicininiai, socialiniai ar kiti įvykio mastą, padarinius ar faktą apibūdinantys dydžiai arba aplinkybės (kritinės ribos), kuriuos atitinkantis, pasiekęs ar viršijęs įvykis laikomas ekstremaliuoju.

**Ekstremaliosios situacijos židinys** – vieta, kurioje įvyko įvykis ar ekstremalusis įvykis, ir teritorija, apimanti didžiausio pavojaus sritį apie tų įvykių vietą, kurioje gresia įvykio ar ekstremaliojo įvykio veiksnių pavojai ten esančių gyventojų sveikatai ir (ar) gyvybei, turtui ir (ar) aplinkai.

**Ekstremaliųjų situacijų operacijų centras** (toliau – **operacijų centras**) *–* iš valstybės ir (ar) savivaldybių institucijų ir įstaigų valstybės tarnautojų ir (ar) darbuotojų, ūkio subjektų darbuotojų sudaromas organas, vykdantis ekstremaliųjų situacijų prevenciją, užtikrinantis ekstremalių situacijų komisijos priimtų sprendimų įgyvendinimą, organizuojantis ir koordinuojantis įvykių, ekstremaliųjų įvykių ir ekstremaliųjų situacijų likvidavimą, padarinių šalinimą, gyventojų ir turto gelbėjimą.

**Ekstremaliosios situacijos operacijų vadovas** (toliau – **operacijų vadovas**) – civilinės saugos sistemos subjekto valstybės tarnautojas, darbuotojas ar valstybės politikas, paskirtas vadovauti visoms civilinės saugos sistemos pajėgoms, dalyvaujančioms likviduojant ekstremalųjį įvykį ar ekstremaliąją situaciją ir šalinant jų padarinius ekstremaliosios situacijos židinyje.

**Ekstremaliųjų situacijų prevencija** – kryptingai vykdoma pasirengimo ekstremaliosioms situacijoms priemonių visuma, kad būtų išvengta ekstremaliųjų situacijų arba mažėtų jų galimybė, o susidarius ekstremaliajai situacijai būtų kuo mažiau pakenkta gyventojams, valstybės ir savivaldybių institucijų ir įstaigų, kitų įstaigų ir ūkio subjektų veiklai, turtui ir aplinkai.

**Gelbėjimo darbai** – veiksmai, kuriais įvykių, ekstremaliųjų įvykių ar ekstremaliųjų situacijų metu siekiama išgelbėti gyventojų gyvybes, sveikatą ir turtą, suteikti jiems pirmąją medicinos pagalbą ir (ar) nugabenti juos į sveikatos priežiūros įstaigas, taip pat apsaugoti aplinką.

**Gelbėjimo darbų vadovas** – civilinės saugos sistemos pajėgų valstybės tarnautojas ar darbuotojas, iki operacijų vadovo paskyrimo ekstremaliosios situacijos židinyje vadovaujantis gelbėjimo, paieškos ir neatidėliotiniems darbams, taip pat įvykio, ekstremaliojo įvykio likvidavimo ir jų padarinių šalinimo darbams.

**Gyventojas** – fizinis asmuo, esantis Lietuvos Respublikos teritorijoje.

**Gyventojų evakavimas** – dėl gresiančios ar susidariusios ekstremaliosios situacijos organizuotas gyventojų perkėlimas iš teritorijų, kuriose pavojinga gyventi ir dirbti, į kitas teritorijas, laikinai suteikiant jiems gyvenamąsias patalpas.

**Įrenginys** – pavojingojo objekto techninis vienetas, kur gaminamos, naudojamos, tvarkomos ar laikomos pavojingosios medžiagos, įskaitant visą įrangą, struktūras, vamzdynus, mašinas, įrankius, atskiras geležinkelio atšakas, dokus, įrenginiams veikti reikalingas krovos krantines, dambas, sandėlius ir kitas sausumoje ar vandenyje esančias struktūras, būtinas įrenginio veiklai.

**Įvykis** –ekstremaliojo įvykio kriterijų neatitinkantis, nepasiekęs gamtinis, techninis, ekologinis ar socialinis įvykis, keliantis pavojų gyventojų gyvybei ar sveikatai, jų socialinėms sąlygoms, turtui ir (ar) aplinkai.

**Kita įstaiga** – socialinėje, švietimo, mokslo, kultūros, sporto srityse veikiantis juridinis asmuo, kurio veiklos tikslas – tenkinti tam tikrus viešuosius interesus, išskyrus valstybės ir savivaldybių institucijas ir įstaigas.

**Kolektyvinės apsaugos statinys** – statinys ar patalpa, kurią ekstremaliųjų situacijų ar karo metu galima pritaikyti gyventojams apsaugoti nuo atsiradusių gyvybei ar sveikatai pavojingų veiksnių.

**Neatidėliotini darbai** – veiksmai, užtikrinantys gelbėjimo, paieškos darbų vykdymą, turto išsaugojimą, sanitarinį švarinimą ir būtiniausių gyvenimo sąlygų atkūrimą įvykių, ekstremaliųjų įvykių ar ekstremaliųjų situacijų metu.

**Materialiniai ištekliai** – nekilnojamasis turtas, transporto priemonės, statybinės medžiagos ir kiti ištekliai, kurie teisės aktų nustatyta tvarka gali būti panaudoti gresiančioms ar susidariusioms ekstremaliosioms situacijoms likviduoti ir jų padariniams šalinti, valstybės ir savivaldybių institucijų ir įstaigų, kitų įstaigų, ūkio subjektų veiklai palaikyti ir atkurti.

**Pavojingasis objektas** – visa veiklos vykdytojo valdoma teritorija, įskaitant įprastą ir susijusią joje esančią infrastruktūrą ar vykdomą veiklą, kurios viename ar keliuose įrenginiuose yra pavojingųjų medžiagų.

**Pavojingoji medžiaga** – medžiaga, mišinys ar preparatas, nurodytas Lietuvos Respublikos Vyriausybės nustatytame sąraše arba atitinkantis nustatytus kriterijus ir esantis žaliavų, gaminių, šalutinių produktų, liekanų ar tarpinių produktų pavidalo, įskaitant medžiagas, kurios gali susidaryti kilus avarijai.

**Perspėjimo sistema** – visuma organizacinių ir techninių priemonių, kuriomis siekiama užtikrinti garsinio perspėjamojo civilinės saugos signalo davimą ir (ar) informacijos apie gresiančią ar susidariusią ekstremaliąją situaciją, galimus padarinius, jų šalinimo priemones ir apsisaugojimo nuo ekstremaliosios situacijos būdus perdavimą gyventojams, valstybės ir savivaldybių institucijoms ir įstaigoms, kitoms įstaigoms ir ūkio subjektams.

**Radiacinė avarija *–*** bet koks netikėtas įvykis, apimantis veiksmo klaidą, įrangos triktį arba kitą nesėkmę, kurios (galimi) padariniai negali būti ignoruojami radiacinės saugos požiūriu ir kurie gali sukelti galimąją apšvitą arba nekontroliuojamos apšvitos sąlygas.

**Slėptuvė** –specialiosios paskirties statinys arba specialiai įrengta patalpa gyventojams, kurie užtikrina valstybės ir savivaldybių institucijų ir įstaigų veiklą ekstremaliųjų situacijų ar karo metu, apsaugoti nuo atsiradusių gyvybei ar sveikatai pavojingų veiksnių.

**Ūkio subjektas** – Lietuvos Respublikoje įregistruotas ir gamybinę, komercinę, finansinę ar kitokią ūkinę veiklą vykdantis juridinis asmuo, užsienio juridinio asmens filialas ar atstovybė.

**Valstybinės reikšmės objektas** – valstybės institucija, įmonė, ūkio, energetikos, transporto, telekomunikacijų ar kitas infrastruktūros objektas, neatsižvelgiant į jo nuosavybės formą, kurio kontrolės ar funkcionavimo sutrikimas arba sutrikdymas keltų pavojų ar padarytų didelę žalą nacionaliniam saugumui – sutrikdytų valstybės valdymą, ūkio sistemos, valstybei svarbios ūkio šakos ar infrastruktūros funkcionavimą arba kuris karo, antpuolių ar teroro aktų metu gali būti pasirinktas kaip taikinys ir dėl to tapti ekstremaliosios situacijos židiniu.

**Veiklos vykdytojas** – pavojingojo objekto, įrenginio savininkas arba valdytojas.

Kitos šiame įstatyme vartojamos sąvokos atitinka Lietuvos Respublikos civiliniame kodekse, Lietuvos Respublikos nepaprastosios padėties įstatyme, Lietuvos Respublikos valstybės tarnybos įstatyme ir kituose įstatymuose vartojamas sąvokas.

Santrumpos:

CS – Civilinė sauga

ES – Ekstremalioji situacija

EĮ – Ekstremalusis įvykis

OC – Operacijų centras

PAGD prie VRM – Priešgaisrinės apsaugos ir gelbėjimo departamentas prie Vidaus reikalų ministerijos

SKS – Situacijų koordinavimo skyrius

KPGV– Kauno priešgaisrinė gelbėjimo valdyba

PGT – Priešgaisrinė gelbėjimo tarnyba

KAVPK – "Kauno apskrities vyriausiasis policijos komisariatas"

RSC – Radiacinės saugos centras

NVSC – Nacionalinis visuomenės sveikatos centras

AB – Akcinė bendrovė

UAB – Uždaroji akcinė bendrovė

BPC – Bendrasis pagalbos centras

GPIS – gyventojų perspėjimo ir informavimo, naudojant viešųjų judriojo telefono ryšio paslaugų tiekėjų tinklų infrastruktūra, sistema

PSS – perspėjimo sirenomis sistema

VMVT KD – Valstybinė maisto ir veterinarijos tarnyba Kauno departamentas

ESO – Energijos skirstymo operatorius

**1.4. PLANO TEISINIS PAGRINDAS**

Kauno rajono savivaldybės ekstremaliųjų situacijų valdymo planas parengtas vadovaujantis Lietuvos Respublikos civilinės saugos įstatymo 14 straipsnio 4 punktu ir Priešgaisrinės apsaugos ir gelbėjimo departamento prie Vidaus reikalų ministerijos 2011 m. vasario 23 d. įsakymu Nr. 1-70 patvirtintomis Savivaldybės ekstremaliųjų situacijų valdymo plano rengimo metodinėmis rekomendacijomis.

 **1.5.** **EKSTREMALIŲJŲ SITUACIJŲ PLANO AKTYVINIMAS IR ATŠAUKIMAS**

Kauno rajono savivaldybės ekstremaliųjų situacijų valdymo planas aktyvinamas ir atšaukiamas vadovaujantis 2022 m. gruodžio 29 d. Lietuvos Respublikos Vyriausybės nutarimu Nr. 1317 patvirtintu Ekstremaliųjų situacijų skelbimo ir atšaukimo tvarkos aprašu.

 **Kauno rajono savivaldybės atsakingų asmenų, įgaliotų suaktyvinti ekstremaliųjų situacijų valdymo planą kontaktiniai duomenys.**

|  |  |  |  |  |
| --- | --- | --- | --- | --- |
| Eil.Nr. | Vardas, pavardė | Pareigos | Tel., mob. tel. | Elek. p. |
| 1. | Valerijus Makūnas | Savivaldybės meras | (+370 37) 30 55 00+370 686 04 300 | valerijus.makunas@krs.lt |
| 2. | Paulius Visockas | Savivaldybės vicemeras – ESOC vadovas | (+370 37) 30 55 77+370 682 30 684 | paulius.visockas@krs.lt |

1. **GRESIANČIOS EKSTREMALIOSIOS SITUACIJOS**

2.1. GRESIANČIOS EKSTREMALIOSIOS SITUACIJOS

Ekstremalieji įvykiai, kurie galėtų sukelti savivaldybės lygio ekstremaliąsias situacijas, yra šie:

- gamtinio pobūdžio – geologinis ir hidrometeorologinis (stichiniai, katastrofiniai meteorologiniai ir stichiniai, katastrofiniai hidrologiniai reiškiniai) reiškinys, įvykis, susijęs su ledo lytimis, ledų sangrūdomis; žmonių ligos, vabzdžių antplūdis, gyvūnų ligos, augalų ligos ir kenkėjai, žuvų dusimas, laukinių žvėrių ir paukščių badas;

- techninio pobūdžio – transporto įvykiai, susiję su laivo naudojimu, aviacija, geležinkelių transporto ir automobilių kelių eismu ir įvykiais vežant pavojingą krovinį; įvykiai pramonėje ir energetikos sistemoje, hidrotechnikos statinio, komunalinių sistemų avarija ir ryšių paslaugų teikimo vartotojams sutrikimas;

- ekologinio pobūdžio – aplinkos oro ir vandens užterštumas; dirvožemio, grunto užterštumas arba kitoks jam padarytas poveikis; tarša branduolinėmis ir (ar) radioaktyviosiomis medžiagomis ir naftos produktais;

- socialinio pobūdžio – masinės riaušės ir neramumai, blokados, provokacijos, diversijos, teroro aktai, taip pat kariniai veiksmai Lietuvos Respublikos ar kaimyninės valstybės teritorijoje;

**- kiti ekstremalieji įvykiai –** žmonių sveikatos sutrikimai, panika, traumos, mirties atvejai dėl užsikrėtimo, apsinuodijimo ar fizinio poveikio, gaisro keliamas pavojus, užsidegimo ar degimo grėsmė, pavojingas radinys, pavojus sunaikinti kultūros vertybę arba kultūros vertybės sunaikinimas; įvykis, keliantis pavojų saugomiems asmenims, saugomam objektui; kitas įvykis, dėl kurio gali susidaryti arba susidaro ekstremalioji situacija.

Savivaldybės galimų pavojų ir ekstremaliųjų situacijų rizikos analizė (toliau – Savivaldybės rizikos vertinimas) atliekama vadovaujantis Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2011 m. birželio 2 d. įsakymu Nr. 1-189 ,,Dėl galimų pavojų ir ekstremaliųjų situacijų rizikos analizės atlikimo rekomendacijų patvirtinimo“ patvirtintomis rekomendacijomis.

Atlikus Kauno rajono savivaldybės galimų pavojų ir ekstremaliųjų situacijų rizikos analizę, nustatyta, kad Kauno rajono savivaldybės teritorijai didžiausius padarinius galinčios sukelti ir labiausiai tikėtinos prioriteto tvarka yra šios ekstremaliosios situacijos:

|  |  |  |
| --- | --- | --- |
| **Eil.****Nr.** | **Galimo pavojaus įvertinimas** | **Pasėkmių lygis**  |
| 1. | Stichinis hidrologinis reiškinys (stichinis potvynis)  | Labai didelis |
| 2. | Audra, škvalas, viesulas uraganas | Didelis |
| 3. | Gaisras | Didelis |
| 4. | Pavojinga ar ypač pavojinga užkrečiamoji liga (epidemija ir (ar) pandemija, padidėjęs sergamumas, protrūkis, ūmi ar lėtinė liga) | Didelis |
| 5. | Gyvūnų liga (enzotijos, epizotijos, panzotijos, neįprastas paukščių ir kitų gyvūnų susirgimas, kritimas, gaišimas) | Didelis |
| 6. | Kibernetinės atakos | Didelis |
|  |

Įvertinus potencialius rizikos šaltinius, nustatyta, kad 6 iš jų - gali turėti neigiamą poveikį savivaldybės gyventojams, turtui ir aplinkai. Vertinimo metu atsižvelgta į savivaldybės bendrąją ir klimatinę charakteristikas, buvusias ekstremaliąsias situacijas ir įvykius, jų padarinius, atsirandančias naujas grėsmes.

Kitų pavojų ir rizikos šaltinių rizikos lygis yra nedidelis, tačiau ekstremaliųjų įvykių (situacijų) galimybė išlieka.

Savivaldybės galimų pavojų ir ekstremaliųjų situacijų rizikos analizė pateikta prieduose.

**3. PERSPĖJIMO APIE GRESIANČIĄ AR SUSIDARIUSIĄ EKSTREMALIĄJĄ SITUACIJĄ ORGANIZAVIMAS**

**3.1.** **PERSPĖJIMO APIE GRESIANČIĄ AR SUSIDARIUSIĄ EKSTREMALIĄJĄ SITUACIJĄ PRIEMONĖS**

 Priėmus sprendimą dėl gyventojų, valstybės ir savivaldybių institucijų ir įstaigų, kitos įstaigų ir ūkio subjektų perspėjimo tiesioginius perspėjimo veiksmus ir procedūras atlieka Savivaldybės administracijos atsakingas CS darbuotojas Jeigu Savivaldybės administracijos atsakingas CS darbuotojas dėl objektyvių priežasčių negali vykdyti jam pavestų funkcijų savivaldybės administracijos direktorius ( kai nėra aktyvuotas savivaldybės ESOC) nedelsdamas paveda tai vykdyti kitam savivaldybės administracijos darbuotojui (-jams) arba savivaldybės ESOC vadovas ( kai yra aktyvuotas savivaldybės ESOC) paveda tai vykdyti vienam iš ESOC narių (-riams).

Atsakingas CS darbuotojas yra atsakingas už tiesioginį Savivaldybės administracijos darbuotojų perspėjimą apie gresiančią ar susidariusią ekstremaliąją situaciją, administracijos darbuotojai yra atsakingi už gyventojų (Savivaldybės administracijos lankytojų), esančių jų aptarnaujamose zonose, perspėjimą apie gresiančią ar susidariusią ekstremaliąją situaciją.

Savivaldybės administracijos seniūnijų seniūnai yra atsakingi už tiesioginį seniūnijos darbuotojų ir lankytojų perspėjimą ir informavimą apie gresiančią ar susidariusią ekstremaliąją situaciją.

įstaigoms ir ūkio subjektams perspėti apie gresiančią ar susidariusią ekstremaliąją situaciją naudojamos šios perspėjimo priemonės:

­– Perspėjimo sirenomis sistema (toliau – PSS);

– Gyventojų perspėjimo ir informavimo, naudojant viešųjų judriojo telefono ryšio paslaugų teikėjų tinklų infrastruktūrą, sistema (toliau – GPIS);

– valstybės ir savivaldybių institucijų ir įstaigų, kitų įstaigų ir ūkio subjektų (toliau – civilinės saugos sistemos subjektai) garsinės avarinio signalizavimo sistemos.

Skubi informacija apie gresiančią ar susidariusią ekstremaliąją situaciją, kuri leistų imtis priemonių, siekiant išvengti galimos žalos arba ją sušvelninti, perduodama gyventojams, valstybės ir savivaldybių institucijoms ir įstaigoms, kitoms įstaigoms ir ūkio subjektams (toliau – pranešimas apie įvykį) per Lietuvos nacionalinį radiją ir televiziją (toliau – LRT), kitų transliuotojų, su kuriais pasirašyti bendradarbiavimo susitarimai dėl gyventojų perspėjimo ir informavimo apie gresiančią ar susidariusią ekstremaliąją situaciją, radijo ir (ar) televizijos programas, taip pat ir per elektronines sirenas, vidines avarinio įgarsinimo sistemas. Pranešimas apie įvykį perduodamas nedelsiant (iš karto) panaudojus PSS. Taip pat pranešimas apie įvykį, esant techninėms galimybėms, gali būti skelbiamas interneto svetainėje , socialiniame tinkle. Papildomai valstybės ir savivaldyės institucijos ir įstaigos, kitos įstaigos, ūkio subjektai (toliau – civilinės saugos sistemos subjektai) perspėjami ir informuojami naudojant viešųjų ryšių tinklus, specialios paskirties tinklus bei vietines radijo stotis ,,Pūkas“, taip pat per visas kitas visuomenės informavimo ar visuomenės naudojamas ryšių priemones.

**3.2. GYVENTOJŲ IR CIVILINĖS SAUGOS SISTEMOS SUBJEKTŲ PERSPĖJIMAS APIE SAVIVALDYBĖS LYGIO EKSTREMALIĄJĄ SITUACIJĄ**

Gyventojai ir civilinės saugos sitemos subjektai savivaldybės lygiu perspėjami gavę savivaldybės administracijos mero arba jo paskirto Savivaldybės ekstremaliųjų situacijų operacijų vadovo arbasavivaldybės administracijos direktoriaus sprendimu įgalioto savivaldybės administracijos darbuotojo , jei bus naudojama tik GPIS , nurodymu. **Paskirtas atsakingas darbuotojas gavęs nurodymą perspėti gyventojus, ir civilinės saugos subjektus per PSS, privalo**:

* patikslinti sirenų įjungimo datą ir laiką;
* priimti savivaldybės mero arba ekstremaliųjų situacijų operacijų vadovo pasirašytą pranešimą apie įvykį ir trumpojo perspėjimo pranešimo tekstą.

– perspėti ir informuoti PAGD OVV SKS budinčios pamainos vyriausiąjį arba vyresnįjį specialistą ir Kauno PGV CSS darbuotoją, atsakingą už perspėjimą ir informavimą bei Nacionalinį krizių valdymo centrą;

– **pranešimą apie įvykį pateikti**:

– PAGD CSV SKS budinčios pamainos vyriausiajam arba vyresniajam specialistui, kuris nurodytu laiku privalo pranešimą suderinęs su PAGD SKS apie įvykį paskelbti per LRT;

– Kauno PGV CSS darbuotojui, atsakingam už perspėjimą ir informavimą, kuris privalo pranešimą apie įvykį pateikti regioniniam transliuotojui;

* vietiniam transliuotojui („Pūkas“) ir regioniniam transliuotojui, veikiančiam

 savivaldybės teritorijoje, nurodyti laiką, kada šis pranešimas privalo būti skelbiamas gyventojams;

– perspėti savivaldybės lygio suinteresuotus civilinės saugos sistemos subjektus;

– perduoti trumpąjį perspėjimo pranešimą, kurio perdavimo per GPIS pradžia turi sutapti su sirenų jungimo laiku. Pranešimas kartojamas  5 kartus. Pauzės tarp pranešimų trukmė – 1 min;

– organizuoti vietinio ir centralizuoto valdymo sirenų įjungimą perduodant nurodymą dokumentų rinkinio nurodytais telefonais ir (ar) nurodytu laiku išsiųsti pasiuntinius;

– esant galimybei kontroliuoti PSS ir GPIS veikimą;

– informuoti asmenis, davusius nurodymus, apie nurodymų įvykdymą;

– įrašyti darbo žurnale gautus nurodymus ir aprašyti atliktus veiksmus;

 Dėl techninių kliūčių neveikiant perspėjimo sirenomis sistemai Savivaldybės atsakingas CSS specialistas, gavęs nurodymus perspėti gyventojus ir civilinės saugos subjektus per GPIS, privalo:

- informuoja Kauno PGV Civilinės saugos skyrių ir PAGD prie VRM PVV SKS;

- informuoja Vaidoto Sipavičiaus įmonę, kuri imasi veiksmų PSS gedimams pašalinti;

- organizuoja perspėjimą ir informavimą per pasiuntinius,

- panaudoja automobilius su garso stiprinimo įranga.

- priimti mero arba jo paskirto savivaldybės operacijų vadovo pasirašytą trumpąjį perspėjimo pranešimą arba jų žodiniu nurodymu parengti trumpąjį perspėjimo pranešimą;

– patikslinti trumpojo perspėjimo pranešimo perdavimo laiką ir teritoriją, taip pat, kiek kartų kartoti pranešimą ir kokia pauzės tarp pranešimų trukmė, kokiais kanalais ir kalbomis perduoti pranešimą;

– perspėti apie GPIS panaudojimą PGV struktūrinį padalinį ar darbuotoją, atsakingą už perspėjimą, ir Priešgaisrinės apsaugos ir gelbėjimo departamento SKS budinčios pamainos vyriausiąjį arba vyresnįjį specialistą, kuris privalo koordinuoti savivaldybės trumpojo perspėjimo pranešimo siuntimo eigą;

* nurodytu laiku perduoti trumpąjį perspėjimo pranešimą;
* esant galimybei kontroliuoti GPIS veikimą;
* informuoti nurodymus davusius asmenis apie nurodymų įvykdymą;
* įrašyti darbo žurnale gautus nurodymus ir aprašyti atliktus veiksmus;

 įsitikinęs, kad dėl techninių priežasčių neveikia savivaldybės GPIS valdymo darbo vieta arba negalima prisijungti prie GPIS serverio:

* paskambinti Priešgaisrinės apsaugos ir gelbėjimo departamento SKS budinčios pamainospamainos vyriausiajam arba vyresniajam specialistui ir paprašyti perduoti trumpąjį perspėjimo pranešimą;
* pateikti elektroniniu paštu savivaldybės administracijos direktoriaus arba jo paskirto

savivaldybės ekstremaliųjų situacijų operacijų vadovo pasirašytą trumpąjį perspėjimo pranešimą PDF ir Word formatais ir nurodymus dėl jo perdavimo;

* nurodyti adresą ar gyvenamąją vietovę, ar koordinates, ar administracinį vienetą

ir perspėjimo zonos spindulį;

* įsitikinti, kad nurodymai suprasti teisingai;
* esant galimybei, kontroliuoti GPIS veikimą;
* įrašyti darbo žurnale gautus nurodymus ir aprašyti atliktus veiksmus;
* informuoti nurodymus davusius asmenis apie nurodymų įvykdymą;
* informuoti BPC teritorinį skyrių.

**3.3. GYVENTOJŲ IR CIVILINĖS SAUGOS SISTEMOS SUBJEKTŲ PERSPĖJIMAS KATASTROFINIO UŽTVINDYMO ATVEJU**

BPC budėtojas, gavęs pranešimą iš Kauno hidroelektrinės pamainos viršininko arba iš Kruonio hidroakumuliacinės elektrinės pamainos viršininko apie Kauno hidroelektrinės užtvankos sugriovimą (signalas „Katastrofinis užtvindymas“), nedelsdamas informuoja Savivaldybės CSS specialistą, budintį Kauno PGV specialistą bei PAGD OVV SKS budinčią pamainą apie įvykį bei Nacionalinį krizių valdymo centrą. Savivaldybės CSS specialistas arba visą gautą informaciją iš BPC budėtojo ar tiesiogiai iš Kauno hidroelektrinės pamainos viršininko arba iš Kruonio hidroakumuliacinės elektrinės pamainos viršininko perduoda Savivaldybės administracijos direktoriui arba Savivaldybės OC vadovui ir, gavęs jų nurodymus perspėti gyventojus ir civilinės sistemos subjektus.

– Savivaldybės atsakingas CSS specialistas privalo:

– patikslinti, kokią perspėjimo sistemą (PSS ar GPIS) panaudoti;

– perspėti ir informuoti gyventojus ir savivaldybės lygio civilinės saugos sistemos subjektus 3.2. punkte nurodyta tvarka.

Tokie pat veiksmai vykdomi įvykus potvyniui Neries, Nevėžio upėse.

**3.4. GYVENTOJŲ IR CIVILINĖS SAUGOS SISTEMOS SUBJEKTŲ PERSPĖJIMAS APIE VALSTYBĖS LYGIO EKSTREMALIĄJĄ SITUACIJĄ**

– Gyventojai ir civilinės saugos sistemos subjektai valstybės lygiu perspėjami ir informuojami gavus valstybės ekstremaliosios situacijos operacijų vadovo, PAGD direktoriaus nurodymus.

–Savivaldybės atsakingas CSS specialistas, gavęs PGV struktūrinio padalinio ar darbuotojo nurodymus perspėti gyventojus ir civilinės sistemos subjektus per PSS, privalo:

* patikslinti sirenų įjungimo laiką;
* priimti pranešimą apie įvykį;
* informuoti savivaldybės merą, direktorių, savo tiesioginį viršininką apie gautus

 nurodymus perspėti ir informuoti gyventojus ir civilinės saugos sistemos subjektus;

* perspėti savivaldybės lygio suinteresuotus civilinės saugos sistemos subjektus;
* pateikti vietiniam (-s) transliuotojui (-ams) ir (ar) regioniniam transliuotojui,

esančiam savivaldybės teritorijoje, pranešimą apie įvykį ir nurodyti laiką, kada šis pranešimas privalo būti skelbiamas gyventojams;

* organizuoti vietinio ir centralizuoto valdymo sirenų įjungimą ir (ar) pasiuntinių

išsiuntimą nurodytu laiku;

* esant galimybei kontroliuoti PSS ir GPIS veikimą;
* informuoti PGV struktūrinį padalinį arba darbuotoją, atsakingą už perspėjimą, apie

 nurodymų įvykdymą;

* įrašyti darbo žurnale gautus nurodymus ir aprašyti atliktus veiksmus.

**3.5. GYVENTOJŲ IR CIVILINĖS SAUGOS SISTEMOS SUBJEKTŲ PERSPĖJIMAS IR INFORMAVIMAS EKSTREMALIOJO ĮVYKIO VIETOJE**

Įvykus ekstremaliajam įvykiui ar susidarius ekstremaliajai situacijai, kai dėl ekstremaliojo įvykio susidariusi padėtis gali sukelti staigų didelį pavojų gyventojų gyvybei ar sveikatai, turtui ar aplinkai arba gyventojų žūtį, sužalojimą ar padaryti kitą žalą, Gelbėjimo darbų vadovas nedelsdamas priima sprendimą perspėti ir informuoti gyventojus, valstybės ir savivaldybių institucijas ir įstaigas, kitas įstaigas ir ūkio subjektus, esančius ekstremalaus įvykio pavojingoje zonoje.

* Gelbėjimo darbų vadovas, priėmęs sprendimą perspėti ir informuoti gyventojus,

valstybės ir savivaldybių institucijas ir įstaigas, kitas įstaigas ir ūkio subjektus, esančius pavojingoje zonoje, privalo:

* Išsiųsti į ekstremaliojo įvykio teritoriją specialios paskirties automobilį (-ius),

 turintį (-čius) garso stiprinimo įrangą ir esantį (-čius) ekstremaliojo įvykio vietoje, ir, esant galimybei, organizuoti sirenų, įrengtų ekstremaliojo įvykio teritorijoje, įjungimą ir (ar) garsinių avarinių signalizavimo sistemų panaudojimą;

* ir (arba) kreiptis į Savivaldybės  CSS darbuotoją dėl būtinybės perduoti trumpąjį

 perspėjimo pranešimą per GPIS;

* arba per BPC teritorinį skyrių kreiptis į PAGD OVV SKS  budinčios pamainos

 vyriausiąjį arba vyresnįjį specialistą ir paprašyti perduoti trumpąjį perspėjimo pranešimą per GPIS.

* Organizuojant trumpojo perspėjimo pranešimo perdavimą per GPIS, pateikti trumpą

 informaciją apie įvykį, jo pobūdį, grėsmę žmonių sveikatai, turtui ar gyvybei ir siūlomą apsisaugojimo būdą. GPIS pranešimas išsiunčiamas į teritoriją kuriai kyla grėsmė. Į vietoves, kur gyventojai gali neturėti mobiliųjų telefonų siunčiami pasiuntiniai. Kur siųsti p;asiuntinius sprendžia seniūnai.

**4. Informacijos apie ekstremalųjį įvykį ar ekstremaliąją situaciją gavimo ir perdavimo TVARKA**

**4.1.** **Informacijos apie ekstremalųjį įvykį ar ekstremaliąją situaciją gavimo ir perdavimo Kauno PGV, PAGD prie VRM ir kitoms suinteresuotoms institucijoms tvarka**

Atsakingas už informacijos priėmimą ir teikimą Kauno priešgaisrinei gelbėjimo valdybai ir Priešgaisrinės apsaugos ir gelbėjimo departamentui prie Vidaus reikalų ministerijos yra Kauno rajono savivaldybės administracijos Viešosios skyriaus vyriausiasieji specialistai (civilinei saugai).

Atsakingas asmuo už informacijos apie prognozuojamą arba susidariusią ekstremalią situaciją ar ekstremalų įvykį pateikimą Kauno PGV ir PAGD prie VRM SKS bei Nacionalinį krizių valdymo centrą informuoja šiais atvejais:

* kai prognozuojama, kad bus pasiekti ar viršyti ekstremalaus įvykio kriterijai;
* kai pasiekti ar viršyti ekstremalaus įvykio kriterijai;
* kai prognozuojama ekstremalioji situacija;
* kai paskelbta ekstremalioji situacija;
* kai, atliekant gelbėjimo darbus, dalyvauja daugiau kaip trys civilinės saugos ir gelbėjimo sistemos institucijos;
* kai ekstremaliajai situacijai ar ekstremaliajam įvykiui valdyti arba jų padariniams likviduoti šaukiamas savivaldybės Ekstremaliųjų situacijų operacijų centras.

Kauno rajono savivaldybės Ekstremaliųjų situacijų operacijų centras informuoja aplinkines savivaldybes (Kauno miesto, Kaišiadorių, Prienų, Šakių, Jurbarko, Raseinių, Kėdainių, Kazlų Rūdos ir Jonavos rajonų) apie įvykusias ekstremaliąsias situacijas Kauno rajono savivaldybės teritorijoje, kurių mąstai gali išplisti už savivaldybės ribų į kaimyninių rajonų teritorijas.

Informacija pateikiama iš savivaldybės Ekstremaliųjų situacijų operacijų centro telefoninio, faksimilinio bei elektroninio pašto ryšio priemonėmis. Kaimyniniai rajonai analogišką informaciją teikia Kauno rajonoEkstremaliųjų situacijų operacijų centrui.

Apie prognozuojamą arba susidariusią ekstremaliąją situaciją ar ekstremalųjį įvykį Kauno PGV ir PAGD prie VRM nedelsiant telefonu, elektroniniu paštu arba faksu perduodami šie duomenys:

* prognozuojamos arba susidariusios ekstremalios situacijos ar ekstremalaus įvykio laikas, adresas, objektas, informacijos šaltinis;
* trumpas prognozuojamos arba susidariusios ekstremalios situacijos ar ekstremalaus įvykio apibūdinimas, pirminiai veiksmai, priimti sprendimai;
* galimi pavojaus žmonių gyvybei ar sveikatai, turtui, aplinkai šaltiniai;
* civilinės saugos operacijos vadovo pareigos, vardas, pavardė, telefonų numeriai.

Duomenys apie ekstremaliąją situaciją siunčiami Kauno PGV ir PAGD prie VRM elektroniniu paštu ar faksu užpildžius pranešimų formas:

* forma ES-1 teikiamas pirminis pranešimas apie esamą ekstremaliąją situaciją;
* forma ES-2 teikiamas pranešimas apie atliekamus gelbėjimo darbus, susidariusią ekstremaliąją situaciją. Šis pranešimas teikiamas kas 4 valandas nuo pirminio pranešimo apie susidariusią ekstremaliąją situaciją pateikimo.
* forma ES-3 teikiamas pranešimas apie ekstremaliosios situacijos likvidavimą. Šis pranešimas teikiamas pašalinus ekstremaliosios situacijos padarinius.

Jeigu informacija apie susidariusią ekstremaliąją situaciją išsamiai pateikta formoje ES-1, o ekstremaliosios situacijos vietoje padėtis nesikeičia, forma ES-2 nepildoma. Pranešimas perduodamas kaip įmanoma greičiau nuo ekstremaliosios situacijos pradžios, bet ne vėliau kaip per 2 valandas nuo gelbėjimo darbų pradžios.

Forma ES-2 teikiama kas 4 valandas nuo pirminio pranešimo apie esamą situaciją, aprašomi atliekami gelbėjimo darbai arba išsamiai apibūdinama ekstremali situacija, keitimosi informacija.

Forma ES-3 teikiama likvidavus ekstremalios situacijos padarinius.

Savivaldybės Operacijų centro posėdžių protokolų kopijos ne vėliau kaip per 12 valandų nuo posėdžio pabaigos elektroniniu paštu ar faksu pateikiamos PAGD prie VRM ir Kauno riešgaisrinei gelbėjimo valdybai.

Užpildytos ES formos gali būti perduodamos faksu, elektroniniu paštu, taip pat šias formas galima perduoti ir telefonu viską lėtai ir suprantamai padiktavus taip, kad klausantysis spėtų viską užsirašyti.

Keitimosi informacija apie gresiančią ar susidariusią ekstremaliąją situaciją su kitomis institucijomis ir įstaigomis schema pateikta.

Informacija apie ekstremaliąją situaciją Priešgaisrinės apsaugos ir gelbėjimo departamentui prie Vidaus reikalų ministerijos ir Kauno apskrities priešgaisrinei gelbėjimo valdybai bei Nacionaliniam krizių valdymo centrui teikiama vadovaujantis Lietuvos Respublikos Vyriausybės 2022 gruodžio 29 d. nutarimu Nr. 1317 „Pranešimo ir keitimosi informacija apie įvykį, ypatingą įvykį, ekstremaliąją situacują ar krizę tvarkos aprašu“.

**4.2. INFORMACIJOS PERDAVIMAS**

Priešgaisrinės apsaugos ir gelbėjimo departamentas prie Vidaus reikalų ministerijos, gavęs informaciją, nedelsdamas įvertina informacijos svarbą, ją patikrina, susistemina ir atsižvelgdamas į įvykio, gresiančio ar įvykusio ekstremaliojo įvykio, gresiančios ar susidariusios ekstremaliosios situacijos pobūdį ir (ar) mastą bei reikalingus įvykio, ekstremaliojo įvykio ar ekstremaliosios situacijos valdymo ir jų padarinių šalinimo priemones, ją perduoda pagal nustatytą schemą:

* atsakingoms institucijoms ir informacijos teikėjams, kurių teritorijoje įvyko įvykis, gresia ar įvyko ekstremalusis įvykis, gresia ar susidarė ekstremalioji situacija, priešgaisrinėms gelbėjimo valdyboms;
* savivaldybių, kurių teritorijoje įvyko įvykis, gresia ar įvyko ekstremalusis įvykis, gresia ar susidarė ekstremalioji situacija, administracijoms arba ekstremalių situacijų komisijoms;
* Ministro Pirmininko tarnybai;
* Lietuvos Respublikos Vyriausybės ekstremalių situacijų komisijai.

Priešgaisrinės apsaugos ir gelbėjimo departamentas informaciją perduoda telefonu ir ne vėliau kaip per 2 valandas nuo jos perdavimo telefonu – faksu arba elektroniniu paštu. Lietuvos Respublikos Vyriausybės ekstremalių situacijų komisija informuoja Lietuvos Respublikos Vyriausybę apie gresiančią arba susidariusią valstybės lygio ekstremaliąją situaciją, numatomus jos padarinius, taikomas ar siūlomas taikyti priemones valstybės lygio ekstremaliajai situacijai suvaldyti. Priešgaisrinės apsaugos ir gelbėjimo departamentas prie Vidaus reikalų ministerijos informaciją apie gresiančią ar susidariusią ekstremaliąją situaciją taip pat perduoda tarptautinės pagalbos ir kaimyninių valstybių koordinavimo centrams.

**4.3. RYŠIŲ ORGANIZAVIMAS**

Gresiant ar susidarius valstybės arba savivaldybės lygio ekstremaliajai situacijai, ryšys tarp civilinės saugos sistemos subjektų palaikomas civilinės saugos sistemos subjektų turimomis ryšio priemonėmis per viešuosius ir (ar) žinybinius ryšio tinklus, panaudojant policijos, ugniagesių – gelbėtojų bei greitosios medicinos pagalbos automobiliuose įrengtą garso aparatūrą. Viešųjų ryšių tinklų, elektros tinklų gedimo atvejais svarbi informacija perduodama per pasiuntinius, įvertinant, kad mobilaus ryšio tinklas be elektros maitinimo veikia apie 6 valandas.

Privaloma susisiekti su kitais dalyvaujančiais ekstremaliosios situacijos ar įvykio pasekmių likvidavime civilinės saugos sistemos subjektais ir jiems pranešti, kokiomis ryšio priemonėmis ir kaip bus keičiamasi informacija.

Už ryšių organizavimą savivaldybėje atsakingi:

|  |  |  |  |  |
| --- | --- | --- | --- | --- |
| Eil.Nr. | Pareigos | Vardas, pavardė | Tel. Nr.,el. pašto adresas | Atsakomybė |
| 1. | OC narys,Kauno rajono savivaldybės administracijos Viešosios tvarkos skyriaus patarėjas (parengties pareigūnas | Dainius Raubūnas | (+370 37) 30 55 39+370 675 02 751dainius.raubunas@krs.lt | Ryšių organizavimas OC darbo vietose (ryšio, tame tarpe ir radijo, organizavimo schemų sudarymas konkrečiais ekstremalių įvykių ar ekstremalių situacijų atvejais) tarp civilinės saugos sistemos subjektų bei už ryšio priemonių užtikrinimą savivaldybėje |
| 2. | OC narys, Kauno rajono savivaldybės administracijos Bendrojo skyriaus vyr. specialistas | ŠarūnasUrbanavičius | (+370 37) 30 55 13+370 698 26 501sarunas.urbanavicius@krs.lt  | Telefonų, faksų, elektroninių paštų, radijo šaukinių sąrašų sudarymas, tikslinimas ir savalaikis pateikimą OC nariams |

Gresiant ar susidarius valstybės lygio ekstremaliajai situacijai, civilinės saugos sistemos subjektai užtikrina savo žinybinių elektroninių ryšių tinklų veikimą. Kauno rajono savivaldybės Operacijų centro nariai naudojasi laidinio ir mobiliojo telefoninio ryšio operatorių teikiamomis paslaugomis. Informacijos ir perspėjimų perdavimui gali būti organizuotas elektroninio pašto, SMS žinučių perdavimas.

**4.4. Karštoji linija**

Sprendimą dėl ,,Karštosios linijos“ įkūrimo priima savivaldybės meras, OC teikimu. ,,Karštoji linija“ gali būti įkuriama savivaldybės administracijos patalpose esančiose OC patalpose ar kitose OC vadovo sprendimu nurodytose vietose. ,,Karštoji linija“ gali būti įkuriama greta ekstremaliosios situacijos esančiose vietose, priklausimai nuo ekstremaliosios situacijos įvykio, pobūdžio ir kt. veiksnių.

„Karštajai linijai” bus skirti du telefonų numeriai:

1. OC vadovas, tel. (+370 37) 30 55 77, +370 682 30 684,
2. Viešosios tvarkos skyriaus patarėjas (parengties pareigūnas), (+370 37) 30 55 39, +370 675 02 751

Už ,,Karštosios linijos“ įkūrimą ir linijos funkcionavimą atsakingas savivaldybės operacijų centro narys informatikas.

**5.** **Gyventojų evakavimo organizavimas**

**5.1.** **Gyventojų evakavimo organizavimas**

Gyventojų evakavimas vykdomas vadovaujantis LR Vyriausybės 2015 m. lapkričio 11 d. nutarimo Nr. 1171 „Dėl gyventojų evakavimo organizavimo tvarkos aprašo patvirtinimo“ pakeitimo.

**SPRENDIMO EVAKUOTI GYVENTOJUS PRIĖMIMAS**

Sprendimą evakuoti gyventojus savivaldybės administracijos direktorius priima, kai gyventojai evakuojami savivaldybės teritorijoje.

**Administracijos direktoriaus išleistame įsakyme turi būti nurodyta:**

* gyventojų evakavimo priežastys;
* teritorija, iš kurios nuspręsta evakuoti gyventojus;
* teritorija, į kurią nuspręsta evakuoti gyventojus;
* sprendimai ar siūlymai panaudoti valstybės ar savivaldybės administracijos

direktoriaus rezervą.

 Savivaldybės administracijos direktoriaus išleistame įsakyme dėl gyventojų evakavimo gali būti nustatomi asmeniniams poreikiams naudojamų daiktų ir priemonių, kuriuos leidžiama turėti evakavimo metu, sąrašas ir kiekiai, naminių gyvūnų vykimo kartu su evakuojamais jų šeimininkais sąlygos, kitos sąlygos. Jeigu priimant sprendimą evakuoti gyventojus šių sąlygų neįmanoma nustatyti, tai gali būti nustatyta vėliau subjekto, priėmusio sprendimą evakuoti gyventojus, arba jo įgaliotos institucijos.

Gresiant ar susidarius ekstremaliajai situacijai, atsižvelgdami į ekstremaliosios situacijos sukeltą pavojų gyventojų gyvybei ar sveikatai nurodyti sprendimai privalomi vykdyti visiems gyventojams, išskyrus pareigūnus, užtikrinančius viešąją tvarką ir likviduojančius ekstremaliąją situaciją. Įvedus karo padėtį, atsižvelgdama į pavojų gyventojų gyvybei ar sveikatai, Vyriausybė skelbia gyventojų evakavimą. Nurodytas sprendimas privalomas vykdyti gyventojams, išskyrus asmenis, priklausančius ginkluotosioms pajėgoms, ir pareigūnus, užtikrinančius viešąją tvarką ir likviduojančius ekstremaliąją situaciją.

**Kitais atvejais evakuoti gyventojus** gresiant ar susidarius ekstremaliajai situacijai, atsižvelgdami į ekstremaliosios situacijos sukeltą pavojų gyventojų gyvybei ar sveikatai arba gavę Lietuvos Respublikos Vyriausybės (toliau – Vyriausybė) ekstremalių situacijų komisijos siūlymą, sprendimą priima:

 1. Kai gyventojai evakuojami iš kitai įstaigai ar ūkio subjektui priklausančios teritorijos ir pastatų, – **kitų įstaigų ir ūkio subjektų vadovai**;

 2. Kai gyventojai evakuojami iš vienos savivaldybės teritorijos į kitos (gretimos ar negretimos) savivaldybės teritoriją, – savivaldybės, iš kurios teritorijos evakuojami gyventojai, administracijos direktorius, suderinęs su savivaldybės, į kurios teritoriją evakuojami gyventojai, administracijos direktoriumi ir Priešgaisrinės apsaugos ir gelbėjimo departamentu prie Vidaus reikalų ministerijos (toliau – **Priešgaisrinės apsaugos ir gelbėjimo departamentas).**

 3. Įvedus karo padėtį, atsižvelgdama į pavojų gyventojų gyvybei ar sveikatai, **Vyriausybė** skelbia gyventojų evakavimą.

**GYVENTOJŲ EVAKAVIMAS**

Gyventojų evakavimą savivaldybėje organizuoja savivaldybės administracijos direktoriaus įsakymu sudaryta gyventojų evakavimo ir priėmimo komisija. Savivaldybės gyventojų evakavimo ir priėmimo komisijaatskaitinga savivaldybės ekstremalių situacijų komisijai ir pavaldi ekstremaliosios situacijos operacijų vadovui, o kai jis nepaskirtas, – savivaldybės ekstremaliųjų situacijų operacijų centro koordinatoriui.

**Savivaldybės gyventojų evakavimo ir priėmimo komisija organizuoja:**

* gyventojų informavimą apie evakavimą;
* eismo reguliavimą gyventojų evakavimo maršrutuose;
* gyventojų priėmimą, stacionarių ar laikinų gyvenamųjų patalpų laikiną

suteikimą ir gyvybiškai būtinų paslaugų – gyventojų aprūpinimą maistu, geriamuoju vandeniu, medikamentais, švariais drabužiais, pirmosios ir skubiosios medicinos pagalbos ir kitų gyvybiškai būtinų paslaugų (toliau – būtinosios paslaugos) – suteikimą;

* gyventojų surinkimo punktų, tarpinių gyventojų evakavimo punktų ir gyventojų

priėmimo punktų veiklos koordinavimą, evakuotinų gyventojų registravimą;

* aprūpinimą transporto priemonėmis, reikalingomis gyventojams evakuoti;
* transporto priemonių paskirstymą gyventojų surinkimo punktams,šiųtransporto

 priemonių ir (ar) pėsčiųjų kolonų palydą, apsaugą;

* informacijos apie gyventojų evakavimą teikimą visuomenei ir su evakavimu

susijusiomis valstybės ir savivaldybių institucijoms ir įstaigoms, ūkio subjektams ir kitoms įstaigoms;

– pagalbinės technikos, būtinos sklandžiam judėjimui užtikrinti (sugedusioms transporto priemonėms patraukti nuo važiuojamosios kelio dalies, kurui papildyti ar kitos), telkimą gyventojų evakavimo maršrutuose;

– kitų gyventojams evakuoti būtinų funkcijų atlikimą savo savivaldybės teritorijoje.

Jeigu gyventojai evakuojami vienos savivaldybės teritorijoje, tos savivaldybės gyventojų evakavimo ir priėmimo komisija nustatytas funkcijas atlieka per savo savivaldybės ekstremaliųjų situacijų operacijų centrą.

**Jeigu gyventojai evakuojami iš vienos savivaldybės teritorijos** į kitos savivaldybės teritoriją, surinkimo punktų veiklą koordinuoja savivaldybės, iš kurios teritorijos evakuojami gyventojai, gyventojų evakavimo ir priėmimo komisija per savo savivaldybės ekstremaliųjų situacijų operacijų centrą.

**Jeigu įvedus karo padėtį savivaldybės teritorijoje,** iš kurios ar į kurią ketinama evakuoti gyventojus irkurioje įkurti tarpiniai gyventojų evakavimo punktai ar per kurią evakuojami gyventojai, Lietuvos Respublikos Seimas sustabdo vietos savivaldos institucijų įgaliojimus arba jos negali veikti, šių savivaldybių gyventojų evakavimo ir priėmimo komisijos atlieka Apraše joms nustatytas funkcijas ir tampa tiesiogiai pavaldžios karo komendantui.

 Įsigaliojus Vyriausybės nutarimui ar savivaldybės administracijos direktoriaus įsakymui dėl gyventojų evakavimo, gyventojus evakuoja gyventojų surinkimo punktai, tarpiniai gyventojų evakavimo punktai ir gyventojų priėmimo punktai.

 Gyventojų surinkimo punktų, tarpinių gyventojų evakavimo punktų ir gyventojų priėmimo punktų sudėtį ir valdymo struktūrą tvirtina savivaldybės, kurios teritorijoje šie punktai įsteigti, administracijos direktorius.

gyventojų priėmimo punktų sudėtį ir valdymo struktūrą tvirtina savivaldybės gyventojų evakavimo ir priėmimo komisijos pirmininkas.

**Gyventojų surinkimo punktai:**

– registruoja evakuojamus gyventojus;

– skirsto evakuojamus gyventojus į grupes, atsižvelgdami į Aprašo 29 punkte nustatytą pirmumo tvarką;

– sudaro transporto priemonių ir (ar) pėsčiųjų kolonas, skiria kolonų vadovus;

– laipina gyventojus į transporto priemones.

**Tarpiniai gyventojų evakavimo punktai:**

– registruoja evakuojamus gyventojus;

– atlieka gyventojų cheminio ar kitokio užterštumo patikrą, vykdo dozimetrinę kontrolę;

– atlieka gyventojų sanitarinį švarinimą;

– atlieka transporto priemonių cheminio ar kitokio užterštumo kontrolę ir švarinimą;

– perlaipina gyventojus iš transporto priemonių, vykusių per užterštą teritoriją, į švarias transporto priemones.

**Gyventojų priėmimo punktai:**

– registruoja evakuojamus gyventojus ir nustato jų tapatybes;

– įkuria savivaldybės administracijos direktoriaus sudarytą informacijos centrą, kuris renka informaciją apie atvykstančius gyventojus ir padeda jiems surasti šeimos narius;

– laikinai suteikia evakuojamiems gyventojams stacionarias ar laikinas gyvenamąsias patalpas.

– Gyventojų surinkimo punktai, tarpiniai gyventojų evakavimo punktai ir gyventojų priėmimo punktai tvarko gyventojams evakuoti turimų ir (ar) Lietuvos Respublikos civilinės saugos įstatymo 19 straipsnyje ar Vyriausybės nustatyta tvarka pasitelktų transporto priemonių (toliau – pasitelktos transporto priemonės) apskaitą, teikia informaciją apie evakuojamus gyventojus savo savivaldybės evakavimo ir priėmimo komisijai ir Priešgaisrinės apsaugos ir gelbėjimo departamentui arba valstybės ekstremaliųjų situacijų operacijų centrui, jeigu šis centras sušaukiamas, o įvedus karo padėtį – ir karo komendantui,kurio veiklos teritorijoje veikia minėti punktai.

 Gyventojų surinkimo punktuose, tarpiniuose gyventojų evakavimo punktuose ir gyventojų priėmimo punktuose civilinės saugos sistemos pajėgos pagal kompetenciją gyventojams teikia būtinąsias paslaugas, užtikrina viešąją tvarką ir visuomenės sveikatos saugą, prireikus teikia pirmąją ir skubiąją medicinos pagalbą, psichologinę ir socialinę pagalbą, užtikrina galimybę informuoti artimuosius, giminaičius apie buvimo vietą, pagal kompetenciją įgyvendina kitus ekstremalių situacijų komisijos priimtus sprendimus, o judant evakuojamų gyventojų kolonoms užtikrina viešąją tvarką tarp punktų.

 Atsižvelgdamas į ekstremaliosios situacijos ar kitų grėsmių sukeltą pavojų gyventojų gyvybei ar sveikatai, galimą ekstremaliosios situacijos neigiamų padarinių plitimo kryptį, savivaldybės, iš kurios evakuojami gyventojai, administracijos direktorius, priėmęs sprendimą evakuoti gyventojus, nedelsdamas, bet ne vėliau kaip per 3 dienas, suderinęs su savivaldybių, per kurias ir į kurias bus evakuojami gyventojai, administracijų direktoriais, pasirenka gyventojų evakavimo maršrutą ir nustato, per kuriuos gyventojų surinkimo punktus, tarpinius gyventojų evakavimo punktus ir gyventojų priėmimo punktus bus evakuojami gyventojai.

**Įvedus karo padėtį, savivaldybės,** iš kurios evakuojami gyventojai, administracijos direktorius Aprašo 23 punkte nurodytus veiksmus derina su atitinkamoje teritorijoje veikiančiu karo komendantu, taip pat su karo komendantais, per kurių ir į kurių veiklos teritoriją bus evakuojami gyventojai. Jeigu, įvedus karo padėtį, savivaldybės teritorijoje, iš kurios ketinama evakuoti gyventojus, Lietuvos Respublikos Seimas sustabdo vietos savivaldos institucijų įgaliojimus arba jos negali veikti, šiame ir Aprašo 23 punkte nurodytus savivaldybės, iš kurios evakuojami gyventojai, administracijos direktoriaus veiksmus atlieka atitinkamoje teritorijoje veikiantis karo komendantas.

 Savivaldybės, iš kurios evakuojami gyventojai, gyventojų evakavimo ir priėmimo komisija gyventojams, kurie turi galimybę evakuotis savarankiškai nuosavomis ar kitomis transporto priemonėmis arba pėsčiomis, per visuomenės informavimo priemones pateikia informaciją apie evakavimą, evakavimo maršrutus ir gyventojų surinkimo, tarpinius gyventojų evakavimo ir gyventojų priėmimo punktus.

 Gresiant ar susidarius ekstremaliajai situacijai, gyventojai, atsisakantys evakuotis, registruojami pasirašytinai atsisakiusių evakuotis gyventojų sąraše. Atsisakiusių evakuotis gyventojų sąraše nurodomas atsisakiusio evakuotis gyventojo vardas, pavardė, gimimo data, gyvenamoji vieta ir pasirašoma. Minėtas sąrašas pateikiamas savivaldybės, iš kurios evakuojami gyventojai, gyventojų evakavimo ir priėmimo komisijai. Gyventojai, dėl fizinio trūkumo, ligos ar kitokių priežasčių negalintys patys pasirašyti, atitinkamai pažymimi atsisakiusių evakuotis gyventojų sąraše.

Kai savivaldybės ekstremalių situacijų komisija nustato, kad dėl ekstremaliosios situacijos pobūdžio reikia cheminio ar kitokio užterštumo patikros, dozimetrinės kontrolės arba sanitarinio švarinimo, o įvedus karo padėtį karo komendantas,kurio veiklos teritorijoje veikia minėta komisija, nustato, kad **cheminio ar kitokio užterštumo patikra, dozimetrinė kontrolė arba sanitarinis švarinimas būtini dėl karo veiksmų sukelto pavojaus gyventojų gyvybei ar sveikatai, gyventojai evakuojami taip:**

 **iš gyvenamosios vietos (darbo vietos) tiesiogiai arba per gyventojų surinkimo punktus** iki tarpinių gyventojų evakavimo punktų – savivaldybės, iš kurios evakuojami gyventojai, transporto priemonėmis ir (ar) pasitelktomis transporto priemonėmis; vaikų globos namuose gyvenantys vaikai, senelių globos namų ir neįgaliųjų socialinės globos namų gyventojai ir kitose socialinių paslaugų įstaigose socialines paslaugas gaunantys asmenys, taip pat asmenys, besigydantys stacionarinėse asmens sveikatos priežiūros įstaigose, kurių steigėja yra Lietuvos Respublikos sveikatos apsaugos ministerija, iš šių įstaigų evakuojami šioms įstaigoms priklausančiomis transporto priemonėmis ir (ar) pasitelktomis transporto priemonėmis tiesiogiai iki tarpinių gyventojų evakavimo punktų;

– **nuo tarpinių gyventojų evakavimo punktų iki gyventojų priėmimo punktų,** laikinai suteiktų stacionarių ar laikinų gyvenamųjų patalpų – savivaldybės, į kurią evakuojami gyventojai, transporto priemonėmis ir (ar) pasitelktomis transporto priemonėmis;

– **gyventojai, kurie evakuojasi savarankiškai**, privalo vykti per tarpinius gyventojų evakavimo punktus.

– Kai savivaldybės ekstremalių situacijų komisija nustato, kad dėl ekstremaliosios situacijos pobūdžio nereikia cheminio ar kitokio užterštumo patikros, dozimetrinės kontrolės arba sanitarinio švarinimo, gyventojai iš gyvenamosios vietos (darbo vietos) tiesiogiai arba per gyventojų surinkimo punktus evakuojami iki gyventojų priėmimo punktų (laikinai suteiktų stacionarių ar laikinų gyvenamųjų patalpų) savivaldybės, iš kurios evakuojami gyventojai, transporto priemonėmis ir (ar) pasitelktomis transporto priemonėmis. Vaikų globos namuose gyvenantys vaikai, senelių globos namų ir neįgaliųjų socialinės globos namų gyventojai ir kitose socialinių paslaugų įstaigose socialines paslaugas gaunantys asmenys iš šių įstaigų evakuojami tiesiogiai iki gyventojų priėmimo punktų savivaldybės, iš kurios evakuojami gyventojai, transporto priemonėmis ir (ar) pasitelktomis transporto priemonėmis.

**Gyventojams iškeldintiems iš ekstremaliosios situacijos židinio laikinu gyvenamųjų patalpų ir gyvybiškai būtinų paslaugų suteikimo organizavimas**

Gelbėjimo darbų vadovas dėl skubiai evakuotų gyventojų iš ekstremalios situacijos židinio, laikino apgyvendinimo, kol susirinks Gyventojų evakavimo ir priėmimo komisija, kreipiasi į savivaldybės Viešosios tvarkos skyriaus vyriausius specialistą tel. (837) 305539; 868787729. Prireikus informuojamas savivaldybės Ekstremaliųjų situacijų operacijų centro koordinatorius (837) 305580, 8 687 12 563. Civilinės saugos specialistai ir (ar) savivaldybės Ekstremaliųjų situacijų operacijų centro koordinatorius informuoja seniūną, tos seniūnijos, kurioje evakuoti žmonės, ir įpareigoja suteikti laikinas evakavimo patalpas, organizuoti minimalių buitinių paslaugų teikimą (geriamas vanduo, galimybė apsiprausti ir pabūti šildomose patalpose, pagal galimybes organizuoti maitinimą ir pan.) kol susirinks Gyventojų evakavimo ir priėmimo komisija bei nuspręs dėl laikino apgyvendinimo patalpų suteikimo vietos.

Gyventojų evakavimo ir priėmimo komisija (toliau – Komisija) kuri sudaryta savivaldybės administracijos direktorius įsakymu, organizuoja gyventojų evakavimą, priėmimą, laikinų gyvenamųjų patalpų ir gyvybiškai būtinų paslaugų: gyventojų aprūpinimą maistu, geriamuoju vandeniu, medikamentais, švariais drabužiais ir kitų paslaugų (toliau – būtiniausios paslaugos), suteikiamą. Kai gyventojai evakuojami iš vienos savivaldybės į kitą, gyventojų evakavimą organizuoja savivaldybės, iš kurios evakuojami gyventojai, Komisija, o gyventojų priėmimą, laikinųjų apgyvendinimo patalpų ir būtiniausiu paslaugų jiems suteikimą – savivaldybės, į kurią evakuojami gyventojai, Komisija.

**Galimos gyventojų evakavimo kryptys ir maršrutai**

Pasiūlymus dėl maršrutų Savivaldybės gyventojų evakavimo komisijai pateikia Ekstremaliųjų situacijų operacijų centras, išanalizavęs konkrečius užterštumo lygius, meteorologinę situaciją, žmonių laikino apgyvendinimo vietų skaičių ir kitas aplinkybes. Galimi evakavimo maršrutai privažiavimo iki evakavimo maršrutai nurodyti prieduose.

**Numatytos gyventojams evakuoti ekstremaliųjų situacijų atvejais priemonės ir materialiniai ištekliai**

Gyventojų evakuacijai naudojamo autotransporto kiekio, tinkamo gyventojams evakuoti, Jeigu evakuojamų žmonių kiekis bus didelis, bus pasitelktas papildomas įmonių, įstaigų autotransportas. Neužtenkant savivaldybėje turimų autotransporto priemonių, bus kreiptasi į gretimas savivaldybes, su kuriomis sudaryti tarpusavio pagalbos planai dėl autotransporto priemonių, skirtų gyventojų evakavimui, pasitelkimo iš gretimų savivaldybių.

Vykdant evakavimą, numatoma, kad evakuojamųjų kolonas lydės greitosios medicinos pagalbos ekipažai. Kiek reikalinga ir kokios sudėties ekipažų bus nuspręsta evakuacijos pradžioje Ekstremaliųjų situacijų operacijų centro posėdžio metu.

Viešosios tvarkos palaikymą ir eismo reguliavimą keliuose evakavimo metu vykdys policijos komisariato kelių policijos pareigūnai. Konkretų ekipažų kiekį pagal suformuotų automobilių kolonų skaičių, nustatys Ekstremaliųjų situacijų operacijų centras.

Viešosios tvarkos palaikymą nelaimės zonoje ir evakuotų gyventojų priėmimo vietose užtikrins KAVPK – "Kauno apskrities vyriausiasis policijos komisariatas". Policijos pareigūnai taip pat prižiūrės, kad nebūtų grobstomas savo būstus palikusių gyventojų turtas.

**Gyventojų evakavimo ir priėmimo tvarka**

Jeigu gyventojams iškyla realus pavojus, tam, kad būtų išsaugota žmonių gyvybė bei sveikata, priimamas sprendimas evakuoti gyventojus iš teritorijų, kuriose pavojinga gyventi ir dirbti. Gresiant ar susidarius ekstremaliajai situacijai arba karo padėties atveju Lietuvos Respublikos Vyriausybei paskelbus gyventojų evakavimą, atsižvelgdami į ekstremaliosios situacijos - karo veiksmų sukeltą pavojų gyventojų gyvybei ar sveikatai, sprendimą evakuoti gyventojus priima:

1. Savivaldybės administracijos direktorius:

- kai gyventojai evakuojami iš vienos savivaldybės teritorijos į kitos (negretimos) savivaldybės teritoriją;

- kai gyventojai iš vienos savivaldybės teritorijos į kitos (gretimos) savivaldybės teritoriją;

- kai gyventojai evakuojami vienos savivaldybės teritorijoje.

2. Priešgaisrinės apsaugos ir gelbėjimo departamentas prie Vidaus reikalu ministerijos dėl savivaldybės, į kurios teritoriją turi būti evakuojami gyventojai.

Gyventojams perspėti apie evakuacijos pradžia bus įjungtos elektros sirenos (*10 priedas*). Gyventojai turės įjungti savo radijo imtuvus, televizorius ir išklausyti informaciją, kuri bus transliuojama per Respublikinį (pagal poreikį vietinį) radiją bei televiziją. Informaciniuose pranešimuose gyventojų evakavimo ir priėmimo komisija paskelbs tokią informaciją:

* tikslus evakuacijos laikas ir principas;
* žmonių surinkimo būdas;
* transporto atvykimo laikas ir vieta, jei gyventojai evakuojami iš gyvenamųjų vietų;
* gyventojų surinkimo punktų adresai;
* duomenys apie situacija;
* numatoma evakuacijos trukmė;
* priminimas, kad gyventojai, palikdami savo būstus, išjungtų elektrą, užsuktų dujas, vandenį, užrakintų duris;
* priminimas, kad gyventojai, išeidami iš namų, pasiimtų dokumentus, reikalingiausius daiktus, maisto produktų 2–3 paroms, geriamojo vandens atsargų. Bus patariama visus daiktus ir maistą susidėti į kuprines, kurių svoris neviršytų 30 kg (jeigu evakuojama pėsčiomis) ir 50 kg (jeigu evakuojamasi autotransportu).

**Gyventojų evakavimo organizacinė schema**

Gyventojų surinkimo punktas

**Žmonėms pavojinga vietovė**

Gyventojų tarpinis evakavimo punktas

**Evakuotų gyventojų apgyvendinimo vieta**

Žmonių sanitarinis švarinimas ir transporto nukenksminimas

**Gyventojų surinkimo, tarpinių gyventojų evakavimo ir gyventojų priėmimo punktų struktūra ir numatomos jų įkūrimo vietos**

Savivaldybės teritorijoje yra numatyti gyventojų surinkimo, tarpinių evakavimo punktai ir gyventojų laikino apgyvendinimo vietos.

Evakuojamųjų gyventojų maršrutai ir kryptys pateikiami prieduose.

Gyventojų evakavimas ir valdymo organizavimas savivaldybės lygiu vykdomas pagal pateiktas schemas.

**Gyvenamoji arba darbo vieta**

Gyventojų surinkimo punktas

Tarpinis gyventojų surinkimo punktas

Gyventojų priėmimo punktas

Surinkti gyventojus ir organizuoti, evakavimą, kontroliuoti transporto atvykimą į punktą, tvarkyti evakuojamųjų gyventojų ir transporto apskaitą, skirstyti evakuojamuosius į grupes ir paskirti joms transporto priemones, formuoti auto transporto kolonas.

*Punkto veiklą koordinuoja ir kontroliuoja Savivaldybės gyventojų evakavimo ir priėmimo komisija*

Registruoti atvykstančius evakuojamuosius gyventojus, skirstyti į grupes ir siųsti į apgyvendinimo vietas, tvarkyti atvykusių žmonių ir transporto apskaitą, organizuoti transporto siuntimą į gyventojų surinkimo punktą.

Organizuoti gyventojų ir transporto užterštumo kontrolę, sanitarinį švarinimą.

*Punkto veiklą koordinuoja ir kontroliuoja Savivaldybės gyventojų evakavimo ir priėmimo komisija*

Gyventojų priėmimo punkto paskirtis – pasitikti atvykstančius gyventojus, suskirstyti juos į grupes ir palydėti juos į laikino apgyvendinimo vietą.

Laikino apgyvendinimo

vieta

Apgyvendinimas, būtiniausių paslaugų suteikimas, sudaromos sąlygos, kad žmogus galėtų gyventi, kol bus leidžiama grįžti į savo nuolatines gyvenimo vietas.

**GYVENTOJŲ** **EVAKAVIMO SCHEMA**

**5.2. Savivaldybės gyventojų surinkimo punktai, tarpinių gyventojų evakavimo ir priėmimo punktų struktūra ir įkūrimo vietos**

**Gyventojų surinkimo punkto struktūra**

**Transporto apskaitos**

**grupė - 2 žm.**

Evakuotų gyventojų

apskaitos grupė – 3 žm.

Evakuotų gyventojų

įsodinimo į transportą ir

kolonų formavimo grupė – 4 žm.

**Surinkimo punkto viršininkas**

**Gyventojų surinkimo punktų uždaviniai (organizuoja Gyventojų evakavimo ir priėmimo komisija):**

* kontroliuoja transporto atvykimą į punktą;
* tvarko evakuojamų gyventojų ir transporto apskaitą;
* skirsto evakuojamuosius į grupes ir aprūpina transporto priemonėmis;
* sudaro transporto kolonas;
* organizuoja evakuojamų gyventojų įsodinimą į savivaldybės transporto priemones;
* palaiko viešąją tvarką;
* užtikrina sveikatos apsaugą;
* teikia būtiniausias paslaugas.

**Tarpinio gyventojų evakavimo punkto struktūra**

Autotransporto ir technikos dezaktyvavimo punktas – 4 žm.

Punkto administracija -

Transporto apskaitos grupė

**punkto viršininkas**

Ryšių ir informavimo grupė – 2 žm.

Sanitarinio švarinimo punktas – 4 žm.

Evakuojamųjų gyventojų registracijos grupė – 2 žm.

Gyventojų dozimetrinės kontrolės grupė – 2 žm.

**Tarpinio gyventojų evakavimo punkto uždaviniai (organizuoja Gyventojų evakavimo ir priėmimo komisija):**

* registruoja atvykstančius gyventojus;
* atlieka gyventojų užterštumo kontrolę;
* vykdo gyventojų sanitarinį švarinimą;
* atlieka transporto priemonių užterštumo kontrolę ir švarinimą;
* atlieka gyventojų perlaipinimą iš transporto priemonių, vykusių per užterštą teritoriją į švarias transporto priemones;
* tvarko gyventojų ir transporto priemonių apskaitą;
* atlieka atvykusių žmonių sanitarinį švarinimą;
* palaiko viešąją tvarką;
* užtikrina sveikatos apsaugą;
* teikia būtiniausias paslaugas.

**Evakuotų gyventojų priėmimo punktas**

**punkto viršininkas**

Gyventojų ir transporto

apskaitos grupė – 2 žm.

Gyventojų priėmimo

grupė – 2 žm.

Gyventojų skirstymo

grupė – 4 žm.

Gyventojų pristatymo į laikinas gyvenamąsias patalpas grupė – 4 žm.

**Gyventojų priėmimo punkto uždaviniai (organizuoja Gyventojų evakavimo ir priėmimo komisija):**

* priima atvykstančius žmones;
* suskirsto į grupes;
* pristato į laikinai jiems suteiktas gyvenamąsias patalpas;
* tvarko gyventojų ir transporto apskaitą;
* palaiko viešąją tvarką;
* užtikrina sveikatos apsaugą;
* teikia būtiniausias paslaugas.

**5.3. Gyventojų Grįžimas į gyvenamąsias**

Sprendimą dėl gyventojų grįžimo į gyvenamąsias vietas, **nustačius, kad ekstremaliosios situacijos sukelto pavojaus gyventojų gyvybei ar sveikatai nebėra, priima:**

* kai gyventojai evakuoti į kitos savivaldybės teritoriją, savivaldybės, į kurios

teritoriją grąžinami gyventojai, administracijos direktorius, suderinęs su Priešgaisrinės apsaugos ir gelbėjimo departamentu;

* kai gyventojai evakuoti vienos savivaldybės teritorijoje,tos gyvenamos teritorijos

administracijos direktorius;

* esant karo padėčiai, Vyriausybė.

 Gyventojų grįžimą į gyvenamąsias vietas organizuoja savivaldybės, į kurios teritoriją grąžinami gyventojai, gyventojų evakavimo ir priėmimo komisija. Esant karo padėčiai, šie veiksmai derinami su atitinkamoje teritorijoje veikiančiu karo komendantu.

**5.4. Kolektyvinės apsaugos statiniai**

Kolektyvinės apsaugos statiniai numatomi valstybės ir savivaldybės institucijose ir įstaigose, ūkio subjektuose ir kitose įstaigose, kuriuose:

* turi būti užtikrinta technologinio proceso normali veikla arba jo saugus funkcionavimas ekstremaliųjų situacijų ar karo metu;
* vienu metu dirba arba nuolat būna daugiau kaip 200 asmenų;
* užtikrinamas gyvybiškai svarbių paslaugų teikimas gyventojams: medicininis aptarnavimas, pagrindinių maisto produktų gamyba, transporto ir ryšių paslaugos, elektros, šilumos, dujų, vandens tiekimas, nuotekų šalinimas ir kitos komunalinės paslaugos.( Lietuvos Respublikos Vyriausybės 2010 m. gegužės 12 d. nutarimas Nr. 529.

Paskelbus antrą (sustiprintą) sistemos parengties lygį, savivaldybių institucijose ir įstaigose, įvertinus gresiančios ar susidariusios ekstremalios situacijos keliamą pavojų gyventojų gyvybei ar sveikatai, rengiamasi evakuoti gyventojus ir juos priimti kolektyvinės apsaugos statiniuose.

Medinių namų rūsiai radiaciją susilpnina 7-12, mūrinių namų 200-300 kartų, o kelių aukštų mūrinio namo vidurinė rūsio dalis 500-1000 kartų.

Duomenys renkami, skaičiuojami, apibendrinami ir pateikiami vadovaujantis Lietuvos Respublikos Vyriausybės 2010 m. gegužės 12 d. nutarimu Nr.529 ,,Dėl kolektyvinės apsaugos statinių poreikio nustatymo tvarkos aprašo patvirtinimo“.

Atlikus skaičiavimus yra nustatyta, kad Kauno rajono savivaldybei kolektyvinės apsaugos statinių reikia 20833gyventojams. Atsižvelgiant į tai, kad vienam žmogui reikalingas 1,5 kv. metro statinio ar patalpos ploto, apskaičiuojama, kad reikalinga 31250 kv. metrų bendro naudingo ploto patalpų.

Kauno rajono savivaldybės teritorijose esančių kolektyvinės apsaugos statinių, kurie gali būti panaudoti skubiam žmonių paslėpimui, suvestinė ir išdėstymas pateiktas priede.

**6. Gresiančių ar įvykusių ekstremaliųjų įvykių ir gresiančių ar susidariusių Ekstremaliųjų situacijų valdymo organizavimas ir koordinavimas**

**6.1. Savivaldybės ekstremalių situacijų OPERACIJŲ CENTRO**

**perspėjimo ir sušaukimo organizavimas**

Asmuo, atsakingas už informacijos priėmimą ir perdavimą – Savivaldybės administracijos specialistas civilinei saugai, gavęs pranešimą apie gresiantį ar įvykusį įvykį, gresiančią ar susidariusią ekstremaliąją situaciją, juos įvertina pagal ekstremaliųjų įvykių kriterijus, patvirtintus Lietuvos Respublikos Vyriausybės 2006 m. kovo 9 d. nutarimu Nr. 241 (Lietuvos Respublikos Vyriausybės 2015 m. spalio 14 d. nutarimo Nr. 1063 redakcija) ir, jei įvykis pasiekia ar viršija ekstremaliojo įvykio kriterijų, apie tai praneša Savivaldybės merui.

Pranešime nurodoma, iš ko ir kada gauta informacija, įvykio data, laikas, vieta, kas objekto, kuriame įvyko ekstremalusis įvykis, vadovas, įvykio trumpa charakteristika, kokios institucijos informuotos, kas vykdo ir vadovauja gelbėjimo darbams, kokia pagalba reikalinga, informaciją perdavusio asmens vardas ir pavardė, pareigos, adresas, telefonas.

Norint valdyti situaciją ir apsikeisti informacija šalinant ekstremaliųjų situacijų padarinius, būtina civilinės saugos ir gelbėjimo sistemos pajėgas, esančias savivaldybėje, glaudžiai susieti su savivaldybės Ekstremaliųjų situacijų operacijų centro veiksmais.

Ekstremalaus įvykio ar (ir) situacijos atveju savivaldybė gaus informaciją tada, kai specialiosios tarnybos jau dirbs įvykio vietoje, o savivaldybei reikės vykdyti gelbėjimo pajėgų paramos (papildomos technikos telkimo, aprūpinimo ir kt.) užduotis. Tačiau galimi ir tokie atvejai, kai savivaldybė bus perspėta apie artėjančią ekstremaliąją situaciją.

Pirmiausia sušaukiama Ekstremalių situacijų operacijų centras į Kauno rajono savivaldybės pastato (adresas Savanorių pr. 371, LT-49500 Kaunas) tarybos salę. Pasitarimo metu išanalizuojamas gresiančios ar susidariusios ekstremaliosios situacijos pavojaus rizikos lygis ir, jeigu ESOC dauguma priima sprendimą dėl pavojaus paskelbimo, savivaldybės meras išleidžia potvarkį.

Iškviesti ESOC nurodo – rajono meras.

 Tiek darbo, tiek nedarbo metu iškvietimą vykdo Viešosios tvarkos skyriaus vyriausiasis specialistas kuruojantis civilinę saugą, o jo nesant, – Viešosios tvarkos skyriaus vedėjas.

Gavus ESOC patvirtintą nurodymą iškviesti ESOC narius, civilinės saugos specialistai vykdo ESOC narių iškvietimą. Nesant mero, jo funkcijas vykdo laikinai savivaldybės mero pareigas vykdantis asmuo.

Jeigu nėra galimybės naudotis interneto prieiga, ESOC nariai darbo metu iškviečiami fiksuoto ryšio ar mobiliojo ryšio telefonais, o nedarbo, švenčių ir poilsio dienomis – mobiliojo ryšio telefonais.

ESOC nariai darbo laiku turi susirinkti nedelsiant, o nedarbo metu, poilsio ir švenčių dienomis - kaip galima greičiau.

**6.2. Savivaldybės lygio ekstremaliųjų situacijų**

**valdymo organizavimas**

Vadovavimas civilinės saugos sistemos pajėgoms ir veiksmų koordinavimas, susidarius savivaldybės lygio ekstremaliajai situacijai, organizuojamas vadovaujantis 2011 m. rugpjūčio 25 d. Lietuvos Respublikos Vyriausybės įsakymu Nr. 1212 patvirtinta Gelbėjimo, paieškos ir neatidėliotinų darbų, įvykių, ekstremaliųjų įvykių ir ekstremaliųjų situacijų likvidavimo ir jų padarinių šalinimo organizavimo tvarka.

Savivaldybės teritorijoje sprendimus, reikalingus gresiančiai ar susidariusiai ekstremaliajai situacijai valdyti, priima savivaldybės Ekstremalių situacijų operacijų centras

Gresiant ar susidarius savivaldybės lygio ekstremaliajai situacijai, sprendimą dėl Ekstremaliųjų situacijų operacijų centro (toliau - Operacijų centras) sušaukimo priima savivaldybės meras.

Operacijų centras priima sprendimus, organizuoja ir koordinuoja ekstremaliųjų situacijų likvidavimą, padarinių šalinimą, gyventojų ir turto gelbėjimą savivaldybės Ekstremaliųjų situacijų operacijų centras (toliau - Operacijų centras).

Operacijų centro vadovas organizuoja Operacijų centro darbą. Savivaldybės ESOC nariai susirenka Kauno rajono savivaldybės pastato (adresas Savanorių pr. 371, LT-49500 Kaunas: tarybos salėje. Darbo metu Ekstremaliųjų situacijų operacijų centro nariai turi susirinkti nedelsiant, o nedarbo metu, poilsio ir švenčių dienomis – kaip galima greičiau.

Veiksmai savivaldybės lygiu koordinuojami ir pajėgoms vadovaujama per savivaldybės Ekstremaliųjų situacijų operacijų centrą.

Kol nepaskirtas operacijų vadovas, pajėgų veiksmus savivaldybės lygiu organizuoja ir koordinuoja savivaldybės Ekstremaliųjų situacijų operacijų centras. Sprendimai priimami vadovaujantis savivaldybės ekstremaliųjų situacijų valdymo plane numatytais veiksmais ir (ar) savivaldybės Operacijų centro nuostatų suteiktais įgaliojimais.

Paskyrus operacijų vadovą, gelbėjimo darbų vadovas toliau organizuoja darbus įvykio vietoje.

Operacijų vadovas atsako už darbų organizavimą savivaldybės mastu, ekstremaliosios situacijos padarinių, galinčių sukelti ekstremalųjį įvykį ar kartotinę ekstremaliąją situaciją, šalinimo darbų (toliau – neatidėliotini ekstremaliosios situacijos padarinių šalinimo darbai) organizavimą.

Jeigu ekstremalioji situacija apima ne daugiau kaip tris gretimas savivaldybes, savivaldybių ekstremaliosios situacijos operacijų vadovai visus veiksmus derina tarpusavyje, priimami kolegialūs sprendimai, tačiau galutinio sprendimo dėl bendrų darbų koordinavimo teisę turi savivaldybės, kurioje yra ekstremaliosios situacijos židinys, operacijų vadovas.

**Kauno rajono savivaldybės lygio ekstremaliosios**

**situacijos valdymas**

Savivaldybės resursai

Savivaldybės ESOC

Savivaldybės meras

Operacijų vadovas

**Incidentas**

Gelbėjimo darbų vadovas

Civilinės saugos pajėgos

Darbų koordinavimo štabas

Gresiant ar susidarius savivaldybės lygio ekstremaliajai situacijai ir (ar) kai savivaldybėje bei gretimose savivaldybėse esančių materialinių išteklių ir civilinės saugos sistemos pajėgų ekstremaliosioms situacijoms likviduoti ir jų padariniams šalinti nepakanka, savivaldybės Ekstremalių situacijų operacijų centras teikia Priešgaisrinės apsaugos ir gelbėjimo departamentui prie Vidaus reikalų ministerijos pasiūlymus dėl Vyriausybės ekstremalių situacijų komisijos sušaukimo, kurios nurodymu Priešgaisrinės apsaugos ir gelbėjimo departamentas prie Vidaus reikalų ministerijos sušaukia valstybės ekstremaliųjų situacijų operacijų centro pasitarimą.

Atlikus neatidėliotinus ekstremaliosios situacijos padarinių šalinimo darbus, operacijų vadovas priima sprendimą dėl ilgalaikių padarinių šalinimo darbų organizavimo.

**6.2.1. STICHINIS HIDROLOGINIS REIŠKINYS**

**(STICHINIS IR KATASTROFINIS Potvynis)**

***1. Savivaldybės administracija:***

* perspėja ir informuoja gyventojus, valstybės ir savivaldybių institucijas ir įstaigas, kitas įstaigas ir ūkio subjektus apie gresiančią ar susidariusią ekstremaliąją situaciją, galimus padarinius ir priemones jiems pašalinti ir apsisaugojimo nuo ekstremaliosios situacijos būdus, aprūpina  užterštų šachtinių šulinių gyventojus saugos ir kokybės reikalavimus atitinkančiu geriamuoju vandeniu”;

 - nuslūgus potvyniui, organizuoja apsemtų šachtinių šulinių, kurių vandeniu individualiai apsirūpina gyventojai, išsiurbimą, dumblo, pašalinių daiktų pašalinimą, šulinio dugno, rentinio sienelių išvalymą, dezinfekavimą, šuliniui naujai prisipildžius vandeniu, organizuoja šulinio vandens profilaktinį dezinfekavimą (vandens išsiurbimą vykdo UAB “Giraitės vandenys”, UAB “Komunalinių paslaugų centras”. Dezinfekciją ir vandens ištyrimą vykdo UAB “Kokybiški vandenys”);

 - praėjus nustatytai dezinfekcijos ekspozicijai organizuoja pakartotinį vandens išsiurbimą, o šachtiniam šuliniui prisipildžius vandeniu organizuoja vandens ištyrimą. Šachtinio šulinio vanduo tiriamas dėl galimos taršos: žarninėmis lazdelėmis (Escherichia coli), žarniniais enterokokais, amoniu, nitritais, nitratais, organinėmis medžiagomis (nustatomas permanganato indeksas), dezinfektanto likučiais ;

* telkia visas savivaldybėje esančias civilinės saugos sistemos pajėgas gyventojams evakuoti, organizuoja pagalbos teikimą nukentėjusiesiems, prireikus aprūpina evakuotus gyventojus gyvenamuoju būstu;
* savo kompetencijos ribose priima norminius aktus potvynio metu susidariusios situacijos atžvilgiu.

***2. Kauno priešgaisrinė gelbėjimo valdyba, Kauno rajono priešgaisrinės saugos tarnyba:***

- žmonių perspėjimo, gelbėjimo, evakavimo vykdymas, pagalbos teikimas;

* organizuoja skęstančiųjų ir nespėjusių evakuotis iš užtvindytos teritorijos gyventojų paiešką ir gelbėjimą, teikia jiems pirmąją pagalbą, organizuoja kitus gelbėjimo darbus;
* pagal kompetenciją dalyvauja padarinių šalinimo darbuose;
* pagalbos teikimas, likviduojant potvynio padarinius;

***3.*** ***Nacionalinio visuomenės sveikatos centro prie Sveikatos apsaugos ministerijos Kauno departamentas:***

* sustiprina užkrečiamųjų ligų, plintančių per maistą ir vandenį, epidemiologinę priežiūrą ir kontrolę;
* NVSC individualiai apsirūpinančius geriamuoju vandeniu asmenis konsultuoja tel. (+370 5) 264 9676, rekomendacijas dėl individualaus apsirūpinimo geriamuoju vandeniu įrenginių priežiūros, geriamojo vandens saugos užtikrinimo publikuoja NVSC interneto svetainėje. Šachtinių šulinių, kurių vandenį maistui vartoja nėščioji, ar asmuo, auginantis kūdikį iki 6 mėnesių amžiaus, vandenį pakartotinai tiria NVSC praėjus 30 d. po savivaldybės organizuotų vandens tyrimų. NVSC pateikia informaciją apie tyrimo rezultatus bei apie apsinuodijimo nitratais ir nitritais prevenciją bei rekomendacijas dėl šachtinio šulinio priežiūros;
* pasireiškus infekciniams susirgimams, imasi skubių veiksmų pagal infekcinių ligų likvidavimo planą;
* perspėja įstaigas ir informuoja gyventojus.

***4. Kauno apskrities vyriausiasis policijos komisariatas:***

* organizuoja viešosios tvarkos užtikrinimą gyventojų susitelkimo, įlaipinimo į transportą, išlaipinimo iš jo ir laikinojo apgyvendinimo vietose, evakuojamųjų vežimo maršrutuose;
* organizuoja potvynio zonoje esančio valstybinio, visuomeninio ir privataus turto apsaugą;
* organizuoja žuvusiųjų atpažinimą, dingusių asmenų apskaitą ir paiešką;
* nustatyta tvarka registruoja evakuotus gyventojus laikinojo apgyvendinimo vietose;
* organizuoja asmenų ir pareigūnų, nesusijusių su gelbėjimo darbais, patekimo į ekstremaliosios situacijos židinį ribojimą, prireikus įveda specialių leidimų sistemą;
* užtikrina evakuotų gyventojų grįžimo į nuolatines gyvenimo vietas saugumą.

***5.*** ***Aplinkos apsaugos departamento prie Aplinkos ministerijos Kauno valdyba:***

* potvynio metu susidarius sąlygoms, dėl kurių galima aplinkos tarša, organizuoja aplinkos taršos tyrimus, taršos poveikio aplinkai masto ir aplinkai padarytos žalos nustatymą, atlieka teršalų sklaidos prognozes ir teikia jas institucijoms, dalyvaujančioms valdant ekstremaliąją situaciją;

***7. VšĮ Kauno rajono GMP stoties***

* skubios ir būtinosios medicinos pagalbos teikimas nukentėjusiems;
* nukentėjusiųjų, kuriems būtina tolimesnė medicinos pagalba, pervežimas į stacionarių gydymo įstaigų skubios pagalbos skyrius.

***8 . Valstybinės maisto ir veterinarijos tarnybos Kauno departamentas:***

* organizuoja vandens, gyvūninių ir negyvūninių maisto produktų, pašarų laboratorinius tyrimus ir rizikos vertinimą;
* esant reikalui, kartu su Kauno rajono seniūnais įrengia vietas priverstiniam gyvulių skerdimui ir skerdimo atliekų sunaikinimui;
* pasireiškus infekciniams susirgimams, imasi skubių veiksmų pagal infekcinių ligų likvidavimo planą.

**6.2.2. katastrofinis meteorologinis reiškinys**

**(Uraganas)**

***1. Savivaldybės administracija:***

* perspėja ir informuoja gyventojus, valstybės ir savivaldybių institucijas ir įstaigas, kitas įstaigas ir ūkio subjektus apie gresiančią ar susidariusią ekstremaliąją situaciją, galimus padarinius ir priemones jiems pašalinti ir apsisaugojimo nuo ekstremaliosios situacijos būdus;
* telkia visas savivaldybėje esančias civilinės saugos sistemos pajėgas organizuoja pagalbos teikimą nukentėjusiesiems, prireikus aprūpina evakuotus gyventojus gyvenamuoju būstu;
* savo kompetencijos ribose priima norminius aktus susidariusios ekstremaliosios situacijos atžvilgiu.

***2. Kauno apskrities vyriausiasis policijos komisariatas:***

* organizuoja viešosios tvarkos užtikrinimą gyventojų susitelkimo, įlaipinimo į transportą, išlaipinimo iš jo ir laikinojo apgyvendinimo vietose.
* organizuoja asmenų ir pareigūnų, nesusijusių su gelbėjimo darbais, patekimo į ekstremaliosios situacijos židinį ribojimą, prireikus įveda specialių leidimų sistemą.

***3. Kauno priešgaisrinė gelbėjimo valdyba, Kauno rajono priešgaisrinės saugos tarnyba:***

* gelbėja patekusius į nelaimę gyventojus;
* koordinuoja gaisrų gesinimą, gyventojų ir turto gelbėjimą, kitus gelbėjimo darbus.

***4. VšĮ Kauno rajono GMP stotis:***

* skubios ir būtinosios medicinos pagalbos teikimas nukentėjusiems;
* nukentėjusiųjų, kuriems būtina tolimesnė medicinos pagalba, pervežimas į stacionarių gydymo įstaigų skubios pagalbos skyrius.

**5. *Aplinkos apsaugos departamento prie Aplinkos ministerijos Kauno valdyba:***

* atlieka tyrimą, apskaičiuojant aplinkai padarytą žalą;
* vykdo aplinkos atstatymo kontrolę.

***6. ESO, AB:***

* informuoja gyventojus apie elektros linijų griūtis, nutrūkusius elektros laidus;
* aprūpina avarines brigadas reikalingomis medžiagomis ir įrankiais;
* numato avarinių brigadų iškvietimo tvarką;
* numato papildomą apmokėjimą avarinėms brigadoms, kurios dirbs ekstremaliomis sąlygomis;
* paruošia elektros energijos rezervinį tiekimą vietovėms kur gali būti išgriautos elektros tiekimo linijos.

**6.2.3. Gaisrai**

***1. Kauno priešgaisrinė gelbėjimo valdyba, Kauno rajono priešgaisrinės saugos tarnyba:***

-organizuoja, koordinuoja ir vykdo gaisrų gesinimą, gyventojų gelbėjimą, kitusgelbėjimo darbus.

***2. Valstybinės miškų urėdijos Dubravos teritorinis padalinys***organizuoja ir koordinuoja miškų gaisrų gesinimą, gelbėjimo darbus.

***3. Savivaldybės administracija:***

* **Socialinės paramos skyrius** savo kompetencijos ribose teikia savivaldybės ESK pasiūlymus dėl socialinės pagalbos suteikimo evakuotiems ir nukentėjusiems gyventojams, organizuoja pagalbos teikimą socialiai remtiniems, evakuotiems ir nukentėjusiems gyventojams;
* perspėja ir informuoja gyventojus, valstybės ir savivaldybių institucijas ir įstaigas, kitas įstaigas ir ūkio subjektus apie gresiančią ar susidariusią ekstremaliąją situaciją, galimus padarinius ir priemones jiems pašalinti ir apsisaugojimo nuo ekstremaliosios situacijos būdus;
* telkia visas savivaldybėje esančias civilinės saugos sistemos pajėgas gyventojams evakuoti, organizuoja pagalbos teikimą nukentėjusiesiems, prireikus organizuoja evakuotų gyventojų apgyvendinimą;
* organizuoja reikalingų materialinių išteklių, reikalingos profesijos specialistų telkimą;
* **Kultūros, švietimo ir sporto skyrius** savo kompetencijos ribose suteikia švietimo įstaigoms visokeriopą informaciją apie evakavimą, organizuoja pavaldžiose įstaigose dirbančių asmenų evakavimą ir jų darbą naujoje vietoje.

***4. Kauno apskrities vyriausiasis policijos komisariatas:***

* organizuoja eismo reguliavimą gaisro teritorijoje;
* organizuoja ekstremaliosios situacijos židinyje esančio valstybinio, visuomeninio ir privataus turto apsaugą;
* organizuoja viešosios tvarkos užtikrinimą gyventojų susitelkimo, įlaipinimo į transportą, išlaipinimo iš jo ir laikinojo apgyvendinimo vietose, evakuojamųjų vežimo maršrutuose;
* organizuoja asmenų ir pareigūnų, nesusijusių su gelbėjimo darbais, patekimo į ekstremaliosios situacijos židinį ribojimą, prireikus įveda specialių leidimų sistemą.

***5. Aplinkos apsaugos departamento prie Aplinkos ministerijos Kauno valdyba:***

* organizuoja aplinkos taršos tyrimus, taršos poveikio aplinkai masto ir aplinkai padarytos žalos nustatymą, atlieka teršalų sklaidos prognozes ir teikia jas institucijoms, dalyvaujančioms valdant ekstremaliąją situaciją;
* organizuoja į aplinką patekusių cheminių medžiagų sudėties nustatymą, jų identifikavimą, teikia trumpalaikę galimos poveikio zonos prognozę.

***6. Nacionalinio visuomenės sveikatos centro prie Sveikatos apsaugos ministerijos Kauno departamentas:***

- vertina susidariusią ekstremaliąją situaciją, organizuoja pavojaus žmonių sveikatai ir gyvybei nustatymą;

- atlieka gyvenamosios aplinkos ekspertizę visuomenės sveikatos saugos požiūriu (laboratorinių tyrimų atlikimo organizavimas, jų vertinimas, išvadų teikimas ir pan., likvidavus taršos židinį).

***7. Kauno rajono pirminės sveikatos priežiūros įstaigos:***

- organizuoja ir kontroliuoja asmens ir visuomenės sveikatos priežiūros organizavimą.

***8. VšĮ Kauno rajono GMP stotis :***

* skubios ir būtinosios medicinos pagalbos teikimas nukentėjusiems;
* nukentėjusiųjų, kuriems būtina tolimesnė medicinos pagalba, pervežimas į stacionarių gydymo įstaigų skubios pagalbos skyrius.

**6.2.4. pavojingų ar ypač pavojingų užkrečiamųJŲ ligų**

**pasireiškimai ir kitų infekcinių ligų išplitimai (epidemijos)**

***1. Savivaldybės administracija:***

* perspėja ir informuoja gyventojus, valstybės ir savivaldybių institucijas ir įstaigas, kitas įstaigas ir ūkio subjektus apie gresiančią ar susidariusią ekstremaliąją situaciją, galimus padarinius ir priemones jiems pašalinti ir apsisaugojimo nuo ekstremaliosios situacijos būdus;
* organizuoja pagalbos teikimą nukentėjusiesiems;
* nustato ikimokyklinio ir priešmokyklinio ugdymo įstaigoms ir kitoms švietimo įstaigoms priemones, būtinas ugdymo (mokymo) procesui užkrėstoje teritorijoje organizuoti arba jam nutraukti.
* **savivaldybės gydytojas**, vadovaujantis 1996-09-25 Lietuvos Respublikos žmonių užkrečiamųjų ligų profilaktikos ir kontrolės įstatymo Nr. 1553:

• 20 str. 3dalies 2 punktu - teikia rekomendacijas dėl savivaldybės teritorijos užterštumo pavojingomis ar ypač pavojingomis žmonių užkrečiamomis ligomis ir kitais infekcinių ligų išplitimais (epidemijomis);

• 26 str. 2 dalies 1 punktu - kontroliuoja ir įgyvendina rengiamame savivaldybės gydytojo Žmonių pavojingų ar ypač pavojingų užkrečiamųjų ligų ir kitų infekcinių ligų išplitimo (epidemijų) profilaktikos bei kontrolės organizacinių priemonių darbo plane numatytas priemones.

***2. Kauno rajono pirminės sveikatos priežiūros įstaigos:***

* įvertina susidariusią ekstremaliąją situaciją, nustato pavojų žmonių sveikatai ir gyvybei;
* atlieka funkcijas, susijusias su užkrečiamųjų ligų nustatymu, užkrėstų teritorijų ar karantino skelbimu ir (ar) atšaukimu, vadovaudamasi Lietuvos Respublikos žmonių užkrečiamųjų ligų profilaktikos ir kontrolės įstatymu;
* Vyriausybei priėmus sprendimą dėl valstybės medicinos rezervo išteklių panaudojimo, organizuoja valstybės medicinos rezervo paskirstymą;
* organizuoja epidemiologinį tyrimą ir dalyvauja organizuojant kontrolės (valdymo) priemones;
* kontroliuoja, kaip užkrėstoje teritorijoje taikomos kontrolės (valdymo) priemonės, ir vertina jų veiksmingumą.

***3. VšĮ Kauno rajono GMP stotis:***

* skubios ir būtinosios medicinos pagalbos teikimas nukentėjusiems;
* nukentėjusiųjų, kuriems būtina tolimesnė medicinos pagalba, pervežimas į stacionarių gydymo įstaigų skubios pagalbos skyrius.

***4. Nacionalinio visuomenės sveikatos centro prie Sveikatos apsaugos ministerijos Kauno departamentas:***

* organizuoja epidemiologinį tyrimą ir dalyvauja organizuojant kontrolės (valdymo) priemones;
* kontroliuoja, kaip užkrėstoje teritorijoje taikomos kontrolės (valdymo) priemonės, ir vertina jų veiksmingumą;
* atlieka funkcijas, susijusias su užkrečiamųjų ligų nustatymu, užkrėstų teritorijų ar karantino skelbimu ir (ar) atšaukimu, vadovaudamasi Lietuvos Respublikos žmonių užkrečiamųjų ligų profilaktikos ir kontrolės įstatymu;
* perspėja ir informuoja gyventojus.

***5. Kauno apskrities vyriausiasis policijos komisariatas:***

* organizuoja teritorijų, kurioms taikomas karantino režimas, ribų apsaugą ir viešosios tvarkos palaikymą, organizuoja ir vykdo pasimetusių ir pasiklydusių asmenų paiešką;
* koordinuoja civilinės saugos sistemos pajėgų ir kitų tarnybų patekimą į ekstremaliojo įvykio židinio teritoriją;
* renka ir apdoroja informaciją apie aukas, organizuoja žuvusių gyventojų atpažinimą ir tapatybės nustatymą;
* palaiko Vyriausybės nustatytą karantino režimą, padeda valdyti ekstremaliąją situaciją užkrėstoje teritorijoje.

**6.2.5. Epizootijos (gyvūnų pavojingos užkrečiamos ligos)**

***1. Savivaldybės administracija:***

* perspėja ir informuoja gyventojus, valstybės ir savivaldybių institucijas ir įstaigas, kitas įstaigas ir ūkio subjektus apie gresiančią ar susidariusią ekstremaliąją situaciją, galimus padarinius ir priemones jiems pašalinti ir apsisaugojimo nuo ekstremaliosios situacijos būdus;
* organizuoja ir koordinuoja nuostolių, patirtų likviduojant epizootijas, atlyginimą gyvūnų augintojams;
* vadovaujasi 2010-11-30 Lietuvos Respublikos veterinarijos įstatymo pakeitimo įstatymu Nr. XI-189

 Kauno rajono savivaldybės gyvūnų užkrečiamųjų ligų likvidavimo ir apsisaugojimo priemonių veiksmų planas (*24 priede*.)

***2. Valstybinės maisto ir veterinarijos tarnybos Kauno departamentas:***

* vadovaujasi gyvūnų pavojingų užkrečiamųjų ligų neatidėliotinų priemonių planais ir organizuoja jų įgyvendinimą;
* atlieka epizootinį tyrimą, organizuoja, koordinuoja ir pagal kompetenciją vykdo gyvūnų, maisto, pašarų ir vandens taršos pavojingais ir ypač pavojingais ligų sukėlėjais tyrimą, atlieka mikrobiologinės taršos stebėseną;
* nustato gyvūnų ligų profilaktines ir gyvūnų žudymo priemones, kontroliuoja, kaip jos vykdomos;
* kontroliuoja, kad būtų sunaikintas pavojingų ir ypač pavojingų ligų sukėlėjų užterštas maistas, pašarai, šalutiniai gyvūniniai produktai ir pašalintas geriamojo vandens kenksmingumas;
* nustato užkrėstoje teritorijoje gyvybiškai svarbių objektų funkcionavimo, žmonių ūkinės veiklos, kitų veiklos rūšių, susijusių su maisto ir pašarų tvarkymo tęstinumu, geriamojo vandens tiekimu, naminių gyvūnų priežiūra ir auginimu, ir kitas procedūras;
* kontroliuoja ir reglamentuoja maisto ir pašarų tvarkymo subjektų veiklą užkrėstoje teritorijoje;
* vertina ekstremaliosios situacijos keliamą grėsmę gyvūnams ir apie diagnozuotas gyvūnų užkrečiamąsias ligas ir priemones joms likviduoti praneša Priešgaisrinės apsaugos ir gelbėjimo departamentui, savivaldybės administracijos direktoriui.

***3. Kauno rajono pirminės sveikatos priežiūros įstaigos:***

* vertina susidariusią ekstremaliąją situaciją, nustato pavojų žmonių sveikatai ir gyvybei.

***4. Kauno apskrities vyriausiasis policijos komisariatas:***

* organizuoja teritorijų, kurioms taikomas karantino režimas, ribų apsaugą ir viešosios tvarkos palaikymą;
* savivaldybės lygiu organizuoja ekstremaliosios situacijos lokalizavimą, žmonių ir turto gelbėjimą, padarinių šalinimą užkrėstoje teritorijoje;
* pagal savo veiklos sritį planuoja civilinės saugos priemones, kaip optimaliai panaudoti valstybės išteklius šalies ūkio gyvybingumui, susidarius ekstremaliajai situacijai, palaikyti, ekstremaliosios situacijos židiniams lokalizuoti ir jos padariniams šalinti;
* koordinuoja civilinės saugos sistemos pajėgų ir kitų tarnybų patekimą į ekstremaliojo įvykio židinio teritoriją;
* renka ir apdoroja informaciją apie aukas, organizuoja žuvusių gyventojų atpažinimą ir tapatybės nustatymą;
* organizuoja policijos pajėgų pasitelkimą, palaiko Vyriausybės nustatytą karantino režimą, padeda vykdyti ekstremaliosios situacijos valdymą užkrėstoje teritorijoje.

***5. VšĮ Kauno rajono GMP stoties:***

* skubios ir būtinosios medicinos pagalbos teikimas nukentėjusiems;
* nukentėjusiųjų, kuriems būtina tolimesnė medicinos pagalba, pervežimas į stacionarių gydymo įstaigų skubios pagalbos skyrius.

**6.3.** **Valstybinio ekstremaliųjų situacijų valdymo plane įvardytų ekstremaliųjų situacijų valdymo**

 **organizavimas ir koordinavimas**

Atlikus Kauno rajono savivaldybės galimų pavojų ir ekstremaliųjų situacijų rizikos analizę, nustatyta, kad savivaldybei didelį ir labai didelį pavojų kelia 9 ekstremalieji įvykiai, tačiau savivaldybės administracijos direktoriui numatytos funkcijos ir kitų ekstremaliųjų įvykių atvejais.

6.3.1. Epifitotija, kenksmingos augalų ligos ir kenkėjai

**Atsakingoji institucija**: Žemės ūkio ministerija

**Remiančiosios institucijos:** Aplinkos ministerija

 Kauno rajono savivaldybės administracijos direktorius

* 1. Žemės ūkio ministerija:
		+ organizuoja augalų ligų ar kenkėjų židinių lokalizavimą, nustato jų pobūdį;
		+ organizuoja ir koordinuoja priemones ekstremaliajai situacijai ir jos padariniams likviduoti.
	2. Aplinkos ministerija:
		+ užtikrina hidrometeorologinės informacijos ir prognozių teikimą institucijoms, dalyvaujančioms valdant ekstremaliąją situaciją;
		+ teikia pasiūlymus ir metodinę pagalbą suinteresuotoms institucijoms.
	3. **Savivaldybės administracijos direktorius:**
		+ vykdo valstybės ekstremaliosios situacijos operacijų vadovo ir valstybės ekstremaliųjų situacijų operacijų centro nurodymus, užtikrina priemonių, nustatytų savivaldybės ekstremaliųjų situacijų valdymo plane, įgyvendinimą;
		+ perspėja ir informuoja gyventojus, valstybės ir savivaldybių institucijas ir įstaigas, kitas įstaigas ir ūkio subjektus apie gresiančią ar susidariusią ekstremaliąją situaciją, galimus padarinius ir priemones jiems pašalinti ir apsisaugojimo nuo ekstremaliosios situacijos būdus.

6.3.2. Teršalų išsiliejimas pakrantėje

**Atsakingoji institucija:** Aplinkos ministerija

**Remiančiosios institucijos**: Krašto apsaugos ministerija

 Ūkio ministerija

 Vidaus reikalų ministerija

 Kauno rajono savivaldybės administracijos direktorius

* 1. **Aplinkos ministerija:**
		+ organizuoja aplinkos taršos tyrimus, taršos poveikio aplinkai masto ir aplinkai padarytos žalos nustatymą, atlieka teršalų sklaidos prognozes ir teikia jas institucijoms, dalyvaujančioms valdant ekstremaliąją situaciją;
		+ koordinuoja ir kontroliuoja užterštos teritorijos tvarkymo darbų vykdymą ir aplinkos būklės atkūrimą;
		+ užtikrina hidrometeorologinės informacijos ir prognozių teikimą institucijoms, dalyvaujančioms valdant ekstremaliąją situaciją.
	2. **Krašto apsaugos ministerija**, vadovaudamasi sąveikos planu, prireikus gali patelkti karinius vienetus.
	3. **Ūkio ministerija** koordinuoja valstybės rezervo materialinių išteklių atsargų panaudojimą.
	4. **Vidaus reikalų ministerija** teisės aktų nustatyta tvarka pagal kompetenciją organizuoja teršimo incidentų likvidavimo darbus ir viešosios tvarkos užtikrinimą.
	5. **Kauno rajono** s**avivaldybės administracijos direktorius:**
		+ vykdo valstybės ekstremaliosios situacijos operacijų vadovo ir valstybės ekstremaliųjų situacijų operacijų centro nurodymus, užtikrina priemonių, nustatytų savivaldybės ekstremaliųjų situacijų valdymo plane, įgyvendinimą;
		+ perspėja ir informuoja gyventojus, valstybės ir savivaldybių institucijas ir įstaigas, kitas įstaigas ir ūkio subjektus apie gresiančią ar susidariusią ekstremaliąją situaciją, galimus padarinius ir priemones jiems pašalinti ir apsisaugojimo nuo ekstremaliosios situacijos būdus;
		+ telkia visas savivaldybėje esančias civilinės saugos sistemos pajėgas gyventojams evakuoti, organizuoja pagalbos teikimą nukentėjusiesiems, prireikus organizuoja evakuotų gyventojų apgyvendinimą;

- teršalų surinkimas Kauno rajono teritorijos pakrantėse vykdomas pagal 2009-06-29 Kauno apskrities viršininko patvirtintą aktą Nr. 14-16 „Dėl boninių užtvarų tvirtinimo vietų Kauno apskrityje prie Nemuno ir Neries upių“.

6.3.3. Masiniai neramumai. Masinis užsieniečių antplūdis.

**Atsakingoji institucija:** Vidaus reikalų ministerija

**Remiančiosios institucijos**: Krašto apsaugos ministerija

 Sveikatos apsaugos ministerija

 Kauno rajono savivaldybės administracijos direktorius

* 1. **Vidaus reikalų ministerija** organizuoja viešosios tvarkos užtikrinimą ir eismo reguliavimą masinių neramumų metu.
	2. **Krašto apsaugos ministerija**, vadovaudamasi sąveikos planu, prireikus gali pasitelkti karinius vienetus.
	3. **Sveikatos apsaugos ministerija** koordinuoja asmens ir visuomenės sveikatos priežiūros organizavimą.
	4. **Kauno rajono savivaldybės administracijos direktorius:**
		+ vykdo valstybės ekstremaliosios situacijos operacijų vadovo ir valstybės ekstremaliųjų situacijų operacijų centro nurodymus, užtikrina priemonių, nustatytų savivaldybės ekstremaliųjų situacijų valdymo plane, įgyvendinimą;
		+ perspėja ir informuoja gyventojus, valstybės ir savivaldybių institucijas ir įstaigas, kitas įstaigas ir ūkio subjektus apie gresiančią ar susidariusią ekstremaliąją situaciją, galimus padarinius ir priemones jiems pašalinti ir apsisaugojimo nuo ekstremaliosios situacijos būdus;
		+ telkia visas savivaldybėje esančias civilinės saugos sistemos pajėgas gyventojams evakuoti, organizuoja pagalbos teikimą nukentėjusiesiems, prireikus organizuoja evakuotų gyventojų apgyvendinimą.

6.3.4. Tarša radioaktyviosiomis medžiagomis, pavojingas radioaktyvus radinys

ir kitos radiologinės avarijos ir įvykiai

**Atsakingoji institucija:** Radiacinės saugos centras

**Remiančiosios institucijos:** Aplinkos ministerija

 Krašto apsaugos ministerija

 Sveikatos apsaugos ministerija

 Vidaus reikalų ministerija

 Valstybinė atominės energetikos saugos inspekcija

 Valstybinė maisto ir veterinarijos tarnyba

 valstybės įmonė Radioaktyviųjų atliekų tvarkymo

 agentūra

 Savivaldybės administracijos direktorius

* 1. **Radiacinės saugos centras:**
		+ atlieka radiacinių avarijų tyrimus, prognozuoja jų padarinius ir teikia siūlymus, kaip jų išvengti ir juos likviduoti;
		+ teikia skubią specializuotą techninę konsultaciją ir pagalbą;
		+ nustato visų valstybės ir savivaldybių institucijų, atliekančių gelbėjimo, paieškos ir tvarkymo darbus, darbuotojams reikalavimus, kokių radiacinės saugos priemonių jie turi laikytis, ir kontroliuoja, kaip vykdomi šie reikalavimai;
		+ organizuoja, koordinuoja ir atlieka radiologinius (dozimetrinius, spektrometrinius, paviršiaus taršos) tyrimus;
		+ koordinuoja Priešgaisrinės apsaugos ir gelbėjimo departamento žvalgybinių grupių mėginių atrinkimą, atlieka jų radiologinius tyrimus ir vertinimą;
		+ vertina radiologinius (dozimetrinius, spektrometrinius, paviršiaus taršos) tyrimų rezultatus ir jų pagrindu teikia pasiūlymus dėl gyventojų, darbuotojų ir aplinkos apsaugos nuo žalingo jonizuojančiosios spinduliuotės poveikio, teikia išvadas, pasiūlymus ir nustato reikalavimus dėl jonizuojančiosios spinduliuotės šaltinių ir radionuklidaisužterštų objektų tvarkymo;
		+ organizuoja gyventojų ir gelbėtojų individualiosios apšvitos stebėseną radiacinių avarijų atvejais, taip pat atlieka jonizuojančiosios spinduliuotės poveikio žmonėms tyrimus ir vertinimą;
		+ vykdo darbų užterštoje zonoje valstybinę radiacinės saugos kontrolę ir priežiūrą;
		+ kontroliuoja taršos šalinimo eigą ir kokybę;
		+ atlikus radioaktyviosios taršos matavimus, leidžia iš jonizuojančiosios spinduliuotės šaltinių buvimo vietos išnešti įrangą ar kitus daiktus, išvykti dezaktyvuotiems žmonėms;
		+ prireikus organizuoja apšvitintų žmonių siuntimą į atitinkamas asmens sveikatos priežiūros įstaigas;
		+ priima galutinį sprendimą, kuriuo konstatuoja, kad jonizuojančiosios spinduliuotės šaltiniai ar radionuklidaisužteršti objektai yra tinkamai sutvarkyti ir toliau taikyti radiacinės saugos priemones netikslinga;
		+ informuoja valstybės įmonę Radioaktyviųjų atliekų tvarkymo agentūrą, kad būtina paimti, išvežti, sutvarkyti ir saugoti jonizuojančiosios spinduliuotės šaltinius ir tvarkyti radionuklidaisužterštus objektus, pateikia pirminę informaciją apie jų fizines charakteristikas ir radiacinės būklės įvertinimą (lygiavertės dozės galią, radionuklidą ir kita);
		+ išduoda leidimus gabenti radioaktyviąsias medžiagas.
	2. **Aplinkos ministerija:**
		+ vykdo automatizuotą jonizuojančiosios spinduliuotės gama dozės galios monitoringą (toliau – monitoringas), kaupia ir analizuoja monitoringo duomenis, atlieka radionuklidų pernašos prognozę šalyje ir ne toliau kaip 500 kilometrų nuo valstybės sienos visomis kryptimis. Atlieka ankstyvojo perspėjimo funkciją;
		+ teikia atsakingoms institucijoms informaciją apie jonizuojančiosios spinduliuotės gama dozės galios lygį ir prognozuojamą radionuklidų pernašą aplinkos ore. Monitoringo duomenys pateikiami ir nuolat automatiškai atnaujinami tinklalapyje: http://193.219.133.11/v2;
		+ teikia civilinės saugos sistemai specializuotas hidrometeorologines prognozes avarijos vietoje ir avarijos likvidavimo metu.
	3. **Krašto apsaugos ministerija**, vadovaudamasi sąveikos planu, prireikus gali patelkti karinius vienetus.
	4. **Sveikatos apsaugos ministerija** koordinuoja asmens ir visuomenės sveikatos priežiūros organizavimą.
	5. **Vidaus reikalų ministerija:**
		+ koordinuoja gaisrų gesinimą, žmonių paiešką, gelbėjimą ir skubų iškeldinimą iš ekstremaliųjų situacijų židinių;
		+ organizuoja pirminį radiacinės būklės įvertinimą (atlieka lygiavertės arba ekspozicinės dozės galios matavimus) ir informuoja Radiacinės saugos centrą;
		+ teikia suinteresuotiems valstybės ir savivaldybių institucijų valstybės tarnautojams surinktą pirminę informaciją, susijusią su ekstremalios zonos dozimetrinės kontrolės rezultatais;
		+ organizuoja pirmosios pagalbos teikimą nukentėjusiems gyventojams;
		+ pasitelkia ministerijai pavaldžias įstaigas įvykio vietoje atlikti radioaktyviosiomis medžiagomis užterštų žmonių dezaktyvavimą;
		+ organizuoja priešgaisrinėms gelbėjimo pajėgoms priklausančių asmeninės apsaugos priemonių, darbo ir transporto priemonių dezaktyvavimą;
		+ organizuoja ekstremaliosios situacijos židinyje esančio valstybinio, visuomeninio ir privataus turto apsaugą;
		+ organizuoja viešosios tvarkos užtikrinimą gyventojų susitelkimo, įlaipinimo į transportą, išlaipinimo iš jo ir laikinojo apgyvendinimo vietose, evakuojamųjų vežimo maršrutuose;
		+ organizuoja žuvusiųjų atpažinimą, dingusių asmenų apskaitą ir paiešką;
		+ organizuoja ir koordinuoja evakuotų gyventojų registravimą laikinojo apgyvendinimo vietose, jų apskaitos tvarkymą;
		+ organizuoja asmenų ir pareigūnų, nesusijusių su gelbėjimo darbais, patekimo į ekstremaliosios situacijos židinį ribojimą, prireikus įveda specialių leidimų sistemą;
		+ koordinuoja, kaip vykdomos įstatymų nustatytos funkcijos Lietuvos Respublikos pasienio ruože, vidaus vandenyse ar teritorinėje jūroje radus nelegaliai gabenamų jonizuojančiosios spinduliuotės šaltinių ar radionuklidais užterštų objektų, sulaikant juos ir saugant iki perdavimo atitinkamai valstybės institucijai;
		+ Radiacinės saugos centro prašymu nustato privalomą maršrutą, kuriuo nelegalūs jonizuojančiosios spinduliuotės šaltiniai ir radionuklidais užteršti objektai vežami į dezaktyvavimo vietą arba radioaktyviųjų atliekų saugyklą;
		+ organizuoja ir vykdo transporto priemonės su nelegaliais jonizuojančiosios spinduliuotės šaltiniais ir radionuklidais užterštaisobjektais palydą ir apsaugą.
	6. **Valstybinė atominės energetikos saugos inspekcija** pateikia informaciją apie radiologinę avariją Tarptautinei atominės energijos agentūrai ir Europos Komisijai.
	7. **Valstybinė maisto ir veterinarijos tarnyba** pateikia Radiacinės saugos centrui gyvūninių žaliavų radiologinės kontrolės duomenis.
	8. **Valstybės įmonė Radioaktyviųjų atliekų tvarkymo agentūra:**
		+ tvarko Lietuvos Respublikos įstatymų ir kitų teisės aktų nustatyta tvarka paimtus Lietuvos Respublikoje neteisėtai gaminamus, gabenamus, saugomus ar Lietuvos Respublikoje rastus nelegalius jonizuojančiosios spinduliuotės šaltinius ir radionuklidais užterštusobjektus;
		+ parenka tinkamas talpyklas jonizuojančiosios spinduliuotės šaltiniams ar radionuklidais užterštiemsobjektams gabenti ir tinkamai juos supakuoja;
		+ parengia dokumentus, kurių reikia radioaktyviosioms medžiagoms gabenti;
		+ paima nelegalius jonizuojančiosios spinduliuotės šaltinius ir radionuklidais užterštus objektus iš radimo, sulaikymo, nustatymo vietos ir nustatytu maršrutu (jeigu jis nustatytas) nuveža į radioaktyviųjų atliekų saugyklas;
		+ atlieka radioaktyviosiomis medžiagomis užterštų darbo ir transporto priemonių dezaktyvavimą. Dezaktyvavimas atliekamas nustatytose arba kiekvienu konkrečiu atveju parinktose ir su Radiacinės saugos centru bei Aplinkos ministerija suderintose dezaktyvavimo vietose.

**Kauno rajono savivaldybės administracijos direktorius:**

* + - vykdo valstybės ekstremaliosios situacijos operacijų vadovo ir valstybės ekstremaliųjų situacijų operacijų centro nurodymus, užtikrina priemonių, nustatytų savivaldybės ekstremaliųjų situacijų valdymo plane, įgyvendinimą;
		- perspėja ir informuoja gyventojus, valstybės ir savivaldybių institucijas ir įstaigas, kitas įstaigas ir ūkio subjektus apie gresiančią ar susidariusią ekstremaliąją situaciją, galimus padarinius ir priemones jiems pašalinti ir apsisaugojimo nuo ekstremaliosios situacijos būdus;
		- telkia visas savivaldybėje esančias civilinės saugos sistemos pajėgas gyventojams evakuoti, organizuoja pagalbos teikimą nukentėjusiesiems, prireikus organizuoja evakuotų gyventojų apgyvendinimą;
		- organizuoja kartu su kitomis civilinės saugos sistemos pajėgomis dezaktyvavimą ir kitas radiacinio kenksmingumo pašalinimo priemones;
		- organizuoja gyventojų, žuvusių ekstremaliųjų situacijų metu, laidojimą;
		- organizuoja gelbėjimo ir kitus neatidėliotinus darbus ekstremaliosios situacijos zonoje, taip pat Radiacinės saugos centro rekomenduojamų radiacinės saugos priemonių taikymą.

**6.3.5 Kibernetinės atakos**

**Atsakingoji institucija:** Krašto apsaugos ministerija

 Kibernetinio saugumo taryba

**Remiančiosios institucijos:** Nacionalinis kibernetinio saugumo centras

 Valstybinė duomenų apsaugos inspekcija

 Lietuvos policija

**Krašto apsaugos ministerija:**

1) koordinuoja Nacionalinės kibernetinio saugumo strategijos rengimą, teikia ją Vyriausybei tvirtinti;

2) teikia Vyriausybei tvirtinti organizacinius ir techninius kibernetinio saugumo reikalavimus, taikomus kibernetinio saugumo subjektams;

3) teikia Vyriausybei tvirtinti Nacionalinį kibernetinių incidentų valdymo planą;

4) teikia Vyriausybei tvirtinti ypatingos svarbos informacinės infrastruktūros identifikavimo metodiką;

5) teikia Vyriausybei tvirtinti ypatingos svarbos informacinės infrastruktūros ir jos valdytojų sąrašą;

6) tvirtina tipinį kibernetinių incidentų valdymo ypatingos svarbos informacinėse infrastruktūrose planą;

7) tvirtina ypatingos svarbos informacinių infrastruktūrų kibernetinės gynybos planą;

8) nustato Nacionalinio kibernetinio saugumo centro reagavimo į kibernetinio saugumo subjektų ryšių ir informacinėse sistemose įvykusiuskibernetinius incidentus tvarką;

9) tvirtina techninių kibernetinio saugumo priemonių diegimo planą, nustato jų diegimo ir valdymo valstybės informaciniuose ištekliuose ir ypatingos svarbos informacinėje infrastruktūroje tvarką;

10) dalyvauja kibernetinio saugumo krizių valdyme;

11) steigia Kibernetinio saugumo informacinį tinklą ir tvirtinta jo nuostatus;

12) tvirtina Kibernetinio saugumo tarybos reglamentą ir personalinę sudėtį.

**Kibernetinio saugumo taryba:**

1. Kibernetinio saugumo taryba yra nuolatinė kolegiali nepriklausoma patariamoji institucija, analizuojanti kibernetinio saugumo užtikrinimo būklę Lietuvos Respublikoje ir teikianti kibernetinio saugumo politikos formavimo ir įgyvendinimo institucijoms, kibernetinio saugumo subjektams, mokslo ir studijų institucijoms ir informacinių technologijų srityje veiklą vykdantiems verslo subjektams (toliau – kibernetinio saugumo dalyviai) pasiūlymus dėl kibernetinio saugumo užtikrinimo būklės gerinimo.

2. Kibernetinio saugumo tarybai vadovauja Krašto apsaugos ministerijos atstovas.

3. Kibernetinio saugumo tarybą ūkiškai ir techniškai aptarnauja Krašto apsaugos ministerija ar jos įgaliota institucija.

4. Kibernetinio saugumo taryba:

1) teikia kibernetinio saugumo dalyviams pasiūlymus dėl kibernetinio saugumo prioritetų, plėtros krypčių, siektinų rezultatų ir jų įgyvendinimo būdų;

2) teikia kibernetinio saugumo dalyviams pasiūlymus dėl viešojo sektoriaus, verslo ir mokslo bendradarbiavimo galimybių kibernetinio saugumo užtikrinimo srityje;

3) analizuoja kibernetinio saugumo užtikrinimo tobulinimo tendencijas, teikia kibernetinio saugumo dalyviams išvadas ir pasiūlymus dėl kibernetinių incidentų valdymo;

4) teikia kibernetinio saugumo dalyviams rekomendacijas dėl kibernetinio saugumo stiprinimo.

**Nacionalinis kibernetinio saugumo centras:**

1. Nacionalinis kibernetinio saugumo centras yra įstaiga prie Krašto apsaugos ministerijos.

2. Nacionalinis kibernetinio saugumo centras, įgyvendindamas kibernetinio saugumo politiką:

1) atlieka kibernetinio saugumo subjektų ir jų valdomų ryšių ir informacinių sistemų atitikties organizaciniams ir techniniams kibernetinio saugumo reikalavimams, taikomiems kibernetinio saugumo subjektams, priežiūrą ir kibernetinio saugumo būklės tyrimus;

2) duoda nurodymus kibernetinio saugumo subjektams pateikti informaciją, būtiną kibernetinio saugumo subjektų ir jų valdomų ryšių ir informacinių sistemų atitikties organizaciniams ir techniniams kibernetinio saugumo reikalavimams, taikomiems kibernetinio saugumo subjektams, ir kibernetinio saugumo būklės įvertinimui atlikti;

3) taiko technines priemones, siekdamas įvertinti valstybės informacinių išteklių ir ypatingos svarbos informacinių infrastruktūrų atsparumą kibernetiniams incidentams;

4) duoda nurodymus, susijusius su kibernetinio saugumo užtikrinimu ir nustatytų kibernetinio saugumo trūkumų pašalinimu, nustato šių nurodymų įvykdymo terminą subjektams, valdantiems ir (arba) tvarkantiems valstybės informacinius išteklius, ypatingos svarbos informacinės infrastruktūros valdytojams, viešųjų ryšių tinklų ir (arba) viešųjų elektroninių ryšių paslaugų teikėjams ir elektroninės informacijos prieglobos paslaugų teikėjams;

5) duoda nurodymus kibernetinio saugumo subjektams, išskyrus skaitmeninių paslaugų teikėjus, savo lėšomis atlikti nepriklausomą ryšių ir informacinių sistemų arba jomis teikiamų paslaugų saugumo auditą ir pateikti šio audito rezultatus, jei jie organizacinių ir techninių kibernetinio saugumo reikalavimų, taikomų kibernetinio saugumo subjektams, apraše nustatyta tvarka nepateikia techninės informacijos, reikalingos ryšių ir informacinių sistemų ar jomis teikiamų paslaugų kibernetinio saugumo būklei įvertinti;

6) gavęs iš kibernetinio saugumo subjekto, skaitmeninės paslaugos vartotojo arba kitos Europos Sąjungos valstybės narės, kurioje yra teikiama skaitmeninė paslauga, kompetentingos institucijos, prižiūrinčios skaitmeninių paslaugų teikėjų veiklą kibernetinio saugumo srityje, įrodymų, kad skaitmeninių paslaugų teikėjai neatitinka šio įstatymo nustatytų reikalavimų, duoda nurodymus skaitmeninių paslaugų teikėjams, kad šie pateiktų informaciją, reikalingą jų valdomų ryšių ir informacinių sistemų kibernetiniam saugumui įvertinti, ir pašalintų kibernetinio saugumo reikalavimų įgyvendinimo trūkumus;

7) nacionaliniu lygmeniu stebi kibernetinius incidentus ir atlieka rizikos kibernetinėje erdvėje bei kibernetinių incidentų analizę;

8) pagal techninių kibernetinio saugumo priemonių diegimo planą, suderintą su subjektais, valdančiais ir (arba) tvarkančiais valstybės informacinius išteklius, ar ypatingos svarbos informacinės infrastruktūros valdytojais, laikydamasis krašto apsaugos ministro nustatytos tvarkos, diegia ir valdo technines kibernetinio saugumo priemones valstybės informaciniuose ištekliuose ir ypatingos svarbos informacinėse infrastruktūrose. Nacionalinio kibernetinio saugumo centro lėšomis įdiegtos priemonės naudojamos išimtinai tik kibernetiniam saugumui užtikrinti. Nacionalinio kibernetinio saugumo centro lėšomis įdiegtos techninės kibernetinio saugumo priemonės techniškai prižiūrimos, jų remontas atliekamas Nacionalinio kibernetinio saugumo centro lėšomis;

9) nacionaliniu lygmeniu organizuoja kibernetinių incidentų kibernetinio saugumo subjektų ryšių ir informacinėse sistemose valdymą;

10) kibernetinio incidento metu taiko būtinas kibernetinio saugumo priemones;

11) siekdamas stabdyti kibernetinio incidento poveikį valstybės informacinių išteklių ar ypatingos svarbos informacinių infrastruktūrų kibernetiniam saugumui, duoda nurodymą viešųjų ryšių tinklų ir (arba) viešųjų elektroninių ryšių paslaugų teikėjui ne ilgiau negu 48 valandoms apriboti viešųjų ryšių tinklų ir (ar) viešųjų elektroninių ryšių paslaugų teikimą šių paslaugų gavėjui. Nacionalinis kibernetinio saugumo centras apie viešųjų ryšių tinklų ir (arba) viešųjų elektroninių ryšių paslaugų teikėjams pagal šį punktą duotus nurodymus ne vėliau kaip kitą darbo dieną praneša Lietuvos Respublikos ryšių reguliavimo tarnybai;

12) dalyvauja kibernetinio saugumo krizių valdyme;

13) kai būtina informuoti visuomenę siekiant išvengti kibernetinio incidento arba valdyti vykstantį kibernetinį incidentą, pasikonsultavęs su kibernetinio saugumo subjektu, pranešusiu apie kibernetinį incidentą, informuoja visuomenę apie pavienius kibernetinius incidentus arba reikalauja, kad tai padarytų kibernetinio saugumo subjektas;

14) bendradarbiauja su tarptautinių organizacijų kompetentingomis institucijomis, jų įsteigtomis bendradarbiavimo grupėmis ir užsienio valstybių kompetentingomis institucijomis ir tarnybomis, turi teisę jas pasitelkti kartu atliekant šio įstatymo ir kitų teisės aktų nustatytas funkcijas kibernetinio saugumo srityje;

15) tvarko asmens duomenis, būtinus Nacionalinio kibernetinio saugumo centro funkcijoms kibernetinio saugumo užtikrinimo srityje atlikti. Nacionalinis kibernetinio saugumo centras asmens duomenis tvarko Asmens duomenų teisinės apsaugos įstatymo nustatyta tvarka;

16) kartu su verslo subjektais, mokslo ir studijų institucijomis ir kibernetinio saugumo subjektais plėtoja nacionalinį kibernetinį saugumą stiprinančius projektus;

17) atlieka kitas Lietuvos Respublikos teisės aktuose nustatytas funkcijas kibernetinio saugumo užtikrinimo srityje.

**Valstybinė duomenų apsaugos inspekcija:**

Valstybinė duomenų apsaugos inspekcija įgyvendina kibernetinio saugumo politiką asmens duomenų apsaugos srityje ir atlieka 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) nustatytas priežiūros institucijos užduotis.

**Lietuvos policija:**

Policija, vykdydama kibernetinių incidentų, galimai turinčių nusikalstamų veikų požymių, užkardymą ir atlikdama jų tyrimą:

1) renka, analizuoja ir apibendrina informaciją apie kibernetinius incidentus, galimai turinčius nusikalstamų veikų požymių;

2) nustato kibernetinio saugumo subjektams informacijos, reikalingos kibernetiniams incidentams, galimai turintiems nusikalstamų veikų požymių, užkardyti ir tirti, pateikimo policijai tvarką;

3) turi teisę, kai paslaugų gavėjas galimai dalyvauja ar jo naudojama ryšių ir informacinių technologijų įranga galimai yra naudojama nusikalstamai veikai, be teismo sankcijos duoti nurodymą viešųjų ryšių tinklų ir (arba) viešųjų elektroninių ryšių paslaugų teikėjui, elektroninės informacijos prieglobos paslaugų teikėjui ir skaitmeninių paslaugų teikėjui ne ilgiau kaip 48 valandoms, o ilgesniam laikui – su apylinkės teismo sankcija apriboti viešųjų ryšių tinklų ir (arba) viešųjų elektroninių ryšių paslaugų, elektroninės informacijos prieglobos paslaugų ir skaitmeninių paslaugų teikimą paslaugų gavėjui ir (arba) nurodyti taikyti priemones, šalinančias nusikalstamų veikų kibernetinėje erdvėje priežastis. Šiais atvejais apylinkės teismo pirmininkui ar jo įgaliotam teisėjui pateikiamas teikimas dėl veiksmų teisėtumo ar pagrįstumo patvirtinimo motyvuota nutartimi. Jeigu šiame punkte nurodytas paslaugų teikimo apribojimo terminas baigiasi poilsio ar švenčių dieną, teikimas pateikiamas ne vėliau kaip kitą darbo dieną po poilsio ar švenčių dienos. Jeigu teisėjas motyvuota nutartimi nepatvirtina teikime nurodytų veiksmų teisėtumo ar pagrįstumo, nurodymas nedelsiant stabdomas;

4) turi teisę duoti nurodymą viešųjų ryšių tinklų ir (arba) viešųjų elektroninių ryšių paslaugų teikėjui, elektroninės informacijos prieglobos paslaugų teikėjui ir skaitmeninių paslaugų teikėjui išsaugoti su jų teikiamomis paslaugomis susijusią informaciją, iš kurios galima nustatyti naudotos ryšio paslaugos tipą, taikytas technines priemones ir naudojimo laiką, paslaugos gavėjo tapatybę, pašto, geografinės padėties adresą, telefono ir bet kokį kitą prieigos numerį, informaciją apie sąskaitas ir atliktus mokėjimus paslaugos sutarties arba susitarimo pagrindu ir kitą informaciją ryšių aparatūros įrengimo vietoje, turimą pagal paslaugos sutartį arba susitarimą, šią informaciją gauti, o kai yra motyvuota teismo nutartis, gauti paslaugų gavėjo srauto duomenis ir kontroliuoti šiame punkte nurodytos perduodamos informacijos turinį.

**6.4.** **Savivaldybės administracijos ir jos struktūrinių padalinių veiklos tęstinumo užtikrinimas gresiant ar susidarius ekstremaliosioms situacijoms**

Paskelbus Kauno rajono savivaldybės struktūrinių padalinių darbuotojų evakavimą ar skubų iškeldinimą, alternatyvi darbo vieta numatoma Kauno rajono savivaldybės administracijos pastate, adresu Savanorių pr. 371, Kaunas.

Prireikus evakuoti ar iškeldinti Kauno rajono savivaldybės administracijos pastato darbuotojus, jų perkėlimas numatomas į Kauno rajone esančias seniūnijas: Garliavos, Vilkijos, Lapių ir Babtų.

Už darbuotojų perkėlimą ir nepertraukiamo darbo užtikrinimą atsakingi skyrių vadovai.

**6.5.** **Materialinių išteklių telkimas**

Savivaldybė, susidarius ekstremaliajai situacijai, naudoja joje esančius materialinius ir techninius išteklius (*8 priedas*). Ekstremaliųjų situacijų operacijų centras, pradėjus telkti savivaldybės teritorijoje turimus materialinius išteklius, koordinuoja visą teikiamą pagalbą.

Savivaldybės lygio ekstremaliosios situacijos atveju savivaldybės ekstremaliosios situacijos operacijų vadovui ar gelbėjimo darbų vadovui nustačius, kiek ir kokių papildomų materialinių išteklių reikia gelbėjimo, paieškos ir neatidėliotiniems darbams atlikti, ekstremaliajai situacijai likviduoti ir jos padariniams šalinti, savivaldybės institucijų ir įstaigų, ūkio subjektų veiklai palaikyti ir atkurti, ūkio subjektai ir kitos įstaigos, su kuriais pagal Lietuvos Respublikos civilinės saugos įstatyme nustatytus reikalavimus sudarytos materialinių išteklių teikimo sutartys, savivaldybės administracijos direktoriaus rašytiniu reikalavimu teikia materialinius išteklius gelbėjimo darbų vadovui arba savivaldybės ekstremaliosios situacijos operacijų vadovui į savivaldybės administracijos direktoriaus nurodytą vietą.

Neatidėliotinais atvejais, kai kyla didelis pavojus gyventojų gyvybei, sveikatai, turtui ar aplinkai, savivaldybės administracijos direktoriaus rašytiniu reikalavimu turimus materialinius išteklius gelbėjimo darbų vadovui ar ekstremaliosios situacijos operacijų vadovui į savivaldybės administracijos direktoriaus nurodytą vietą teikia visi ūkio subjektai ir kitos įstaigos.

Išnaudojus ar neturint reikalingų materialinių išteklių administracijos direktorius, vadovaudamasis Bendradarbiavimo ir abipusės pagalbos teikimo ekstremaliųjų situacijų metu

susitarimais bei jų priedais, Tarpusavio pagalbos planais su kaimyninėmis savivaldybėmis, rašytiniu prašymu kreipiasi į kaimyninių savivaldybių administracijos direktorius dėl galimybės suteikti skubią pagalbą.

Kai išnaudojamos visos civilinės saugos sistemos pajėgų panaudojimo galimybės likviduojant ekstremaliąją situaciją ir šalinant jos padarinius, vadovaujantis Privalomų darbų atlikimo ekstremaliųjų situacijų atvejais ir kompensavimo už jų atlikimą tvarkos aprašu, patvirtintu Lietuvos Respublikos Vyriausybės 2010 m. gegužės 4 d. nutarimu Nr. 512, gyventojai, ūkio subjektai ir kitos įstaigos pasitelkiami atlikti būtinas užduotis.

6.6. Sanitarinio švarinimo organizavimas

Sanitarinis švarinimas (kenksmingumo pašalinimas) – taršos sumažinimas ar pašalinimas nuo nukentėjusiųjų kūno, aprangos iki nepavojingo žmogui ar aplinkai lygio.

**Sanitarinį švarinimą sudaro:**

* pirminis (dalinis) sanitarinis švarinimas;
* galutinis (visiškas) sanitarinis švarinimas.

**Pirminis sanitarinis švarinimas** – pradinis neatidėliotinas sanitarinis švarinimas ,,šiltojoje“ (riboto buvimo) zonoje, kuris, įtarus taršą, yra atliekamas nukentėjusiems, siekiant sumažinti pavojingų medžiagų kiekį.

**Galutinis sanitarinis švarinimas** – galutinis taršos pašalinimas nuo nukentėjusių žmonių, atliekamas sanitarinio švarinimo punktuose (sanitariniai švarinimo punktai, numatomi savivaldybės švietimo ir kultūros įstaigose.

**Pirminis sanitarinis švarinimas atliekamas prie ,,šiltosios“ zonos išorinio perimetro ribos. Jis atliekamas priešvėjinėje pusėje ne arčiau kaip 25 m nuo incidento vietos.**

**Pirminio sanitarinio punkto įkūrimas:**

* ant žemės patiesiamas storesnės polietileninės plėvelės, brezento ar kitos neperšlampamos medžiagos gabalas (mažiausiai 10 kv. m);
* vienoje pusėje sustatomi indai su vandeniu ir plovimo tirpalais;
* kitoje pusėje sustatomos tuščios talpyklos (polietileniniai dvigubi maišai ir kt.).

Pirminį sanitarinį švarinimą atlieka kiekvienas asmuo arba vienas kitam padėdamas. Atliekant pirminį švarinimą užterštoje vietovėje apsaugos priemonės nenusiimamos, o neužterštoje vietovėje apsaugos priemonės nusiimamos, išskyrus dujokaukę.

Pirminiam sanitariniam švarinimui naudojamos priemonės ir vaistinės, kuriose galima jų įsigyti pateiktos *8 priede*.

Aprūpinimu švarinimo priemonėmis organizuoja savivaldybės Ekstremaliųjų situacijų operacijų centro Materialinio techninio aprūpinimo grupė, kurios vadovas yra Egidijus Katilius, tel. (837) 305548, 8686 52536

**Galutinis sanitarinis švarinimas atliekamas tik neužterštos teritorijos patalpose, kuriose yra šilto vandens, arba mobiliuose sanitarinio švarinimo punktuose, kurių yra valstybės rezervo sandėliuose.**

Galutinio sanitarinio švarinimo punktą sudaro trys skyriai:

* nusirengimo;
* prausimosi;
* apsirengimo.

Sanitarinio švarinimo punkte turi būti:

* vandentiekis, kanalizacija, vėdinimas, šildymo sistema, elektra;
* pakankamai žmonėms švarinimo priemonių – muilo, šampūno, kempinių, žirklių, plaukų skutimosi mašinėlių, medvilninių ir popierinių nosinių, rankšluosčių ir paklodžių, apatinių ir viršutinių drabužių bei avalynės;
* specialios taros (konteinerių, plastikinių ar guminių maišų ir kt.) ir pavojaus ženklų užterštiems daiktams, drabužiams sudėti ir ženklinti;
* punktas turi būti aprūpintas keleiviniu transportu, taip pat specialiu transportu užterštiems daiktams į sanitarinio švarinimo ar utilizavimo vietą išvežti;
* ,,nešvarios“ zonos ir žmonių prausimosi zonos patalpų grindys, baldai, kita įranga turi būti iš lengvai švarinamų, drėgmę nesugeriančių medžiagų (keramikinių plytelių, linoleumo, plastiko ir kt.) arba uždengiamos polietileno plėvele. Sienų danga taip pat turi būti atspari drėgmei, lengvai valoma.

Sanitarinio švarinimo darbo organizavimą, personalo patelkimą ir jo mokymus organizuoja tos seniūnijos kur atliekamas švarinimas, seniūnas.

**Sanitarinio švarinimo punkto personalo uždaviniai:**

* priimti ir registruoti iš užterštos zonos atvežtus asmenis;
* nustatyti asmenų drabužių, daiktų užterštumą;
* švarinti žmones ir kontroliuoti sanitarinio švarinimo efektyvumą;
* surinkti užterštus drabužius ir asmeninius daiktus, juos nukenksminti arba utilizuoti;
* prireikus spręsti nukentėjusiųjų dispanserinio stebėjimo ar stacionarinio patikrinimo klausimus;
* kiekvienam asmeniui išduoti švarinimo asmens anketą, taip pat pažymą apie konfiskuotus užterštus dokumentus, pinigus, asmens daiktus;
* aiškinti apie pavojingų medžiagų poveikį sveikatai ir apsaugos priemones.

**Naudingos terapinės odos deaktyvavimo priemonės – I:**

* mažo rūgštingumo (pH≈5) paprastas muilas ar prausimosi skystis odai ir plaukams;
* rišamosios medžiagos: a) EDTA 10% odai ir plaukams, užterštiems radioaktyviomis dalelėmis, retais žemės metalais ir metaloidais; b) DTPA 1% vandeninis rūgšties tirpalas (pH≈4) plauti odai, radioaktyviomis dalelėmis, lantanidais ar metalais (kobaltas; geležis, cinkas, manganas).

**Naudingos terapinės odos deaktyvavimo priemonės – II:**

- kalio permanganato 5% vandenilio tirpalas naudojamas, kai įprastinės priemonės yra neefektyvios; po naudojimo gerai nuplaunamas vandeniu; nerekomenduojamas veidui, natūralioms landoms.

- hidroksilamino ar natrio hiposulfito 5% šviežiai paruoštas vandeninis tirpalas naudojamas po KMn04 liugolio tirpalų, po to nuplaunama vandeniu.

Esant užterštumui biologinėmis priemonėmis, nusirengimo patalpoje odos paviršius ir plaukuotos kūno dalys aptrinamos dezinfekavimo tirpalu, akių ir nosies-gerklės gleivinės švarinamos aminoglikozidų grupės antibiotikų mišiniu.

**Kūno ertmių deaktyvavimo procedūros:** burnos ertmę – dantis valyti su dantų pasta, dažnai skalauti 3% citrinos rūgšties tirpalu;gerklę skalauti 3% vandenilio peroksido tirpalu;nosį skalauti su vandentiekio vandeniu arba fiziologiniu tirpalu.

**7. Pagalbos teikimo nukentėjusiems gyventojams ekstremaliųjų įvykių ir ekstremaliųjų situacijų metu organizavimas**

**7.1. Medicinos paslaugų organizavimas**

***Visuomenės sveikatos priežiūros tikslas***– išsaugoti visuomenės sveikatą ekstremalių įvykių metu bei ją stiprinti.

Visuomenės sveikatos priežiūros priemonės (biologinės, cheminės, radiologinės, kitos) įvairaus pobūdžio ekstremalių situacijų atvejais vykdomos vadovaujantis Lietuvos Respublikos žmonių užkrečiamųjų ligų profilaktikos ir kontrolės įstatymu, Lietuvos Respublikos radiacinės saugos įstatymu ir kitų teisės aktų nustatyta tvarka.

Visuomenės sveikatos priežiūros veiklos sritys:

* sanitarinės-higieninės ir prieš epideminės kontrolės organizavimas;
* užkrečiamųjų ligų epidemiologinės priežiūros ir režimo kontrolės organizavimas;
* imunoprofilaktikos koordinavimas ir kontrolė;
* karantino teritorijų dydžio, ribų ir karantino trukmės nustatymas, karantino režimo kontrolė;
* pavojingų ir ypač pavojingų užkrečiamųjų ligų židinių lokalizavimas ir likvidavimas;
* mėginių iš aplinkos paėmimas, reikiamų tyrimų organizavimas;
* higieninių išvadų bei pasiūlymų pateikimas;
* privalomojo sveikatos patikrinimo kontrolė.

Visuomenės sveikatos priežiūros tarnybos prižiūrimoje teritorijoje, įvykus ekstremaliajai situacijai, sustiprinama teritorijos ir joje esančių objektų sanitarinė higieninė bei epidemiologinė kontrolė.

Užkrečiamųjų ligų epidemiologinę priežiūrą savivaldybės teritorijoje atlieka teritorinė visuomenės sveikatos priežiūros įstaiga (toliau – Kauno visuomenės sveikatos centras). Užkrečiamųjų ligų registravimas vykdomas vadovaujantis LR Sveikatos apsaugos ministerijos 2002 m. gruodžio 24 d. įsakymas Nr. 673 „Dėl privalomojo epidemiologinio registravimo, privalomojo informacijos apie epidemiologinio registravimo objektus turinio ir informacijos privalomojo perdavimo tvarkos patvirtinimo“. Užkrečiamųjų ligų epidemiologinį monitoringą atlieka visų nuosavybės formų asmens ir teritorinės visuomenės sveikatos priežiūros įstaigos.

Ypatingos epidemiologinės situacijos metu užkrėstoje teritorijoje, kurioje dėl esančių pavojingų ir ypač pavojingų užkrečiamųjų ligų sukėlėjų ar jų plitimo ypatumų nuolat išlieka galimybė užsikrėsti šiomis ligomis, taikomos profilaktikos priemonės – karantinas, imunoprofilaktika, chemioprofilaktika.

Teritorijų dydį, ribas ir karantino trukmę nustato Kauno visuomenės sveikatos centras.

***Asmens sveikatos priežiūra***

Asmens sveikatos priežiūros tikslas – laiku suteikti medicinos pagalbą, diagnozuoti sveikatos sutrikimus bei padėti atgauti sveikatą ekstremaliuose įvykiuose nukentėjusiems asmenims.

Asmens sveikatos priežiūros veiklos sritys:

* medicinos pagalbos teikimo tvarkos nustatymas ir teikimas ekstremalios situacijos židinyje;
* nukentėjusiųjų registravimas ir rūšiavimas;
* gabenimas į gydymo įstaigas;
* papildomų pajėgų pasitelkimas;
* stacionarios medicinos pagalbos teikimas;
* ligoninės lovų skaičiaus išplėtimas;
* kitų gydymo įstaigų informavimas apie iš avarijos išvežtus ir gydymo įstaigose priimtus nukentėjusius, jų skaičių, sveikatos būklę, priimtas priemones.

Asmens sveikatos priežiūros įstaigų veiklą savivaldybėje koordinuoja savivaldybės gydytojas.

Įvykus nelaimei, Kauno rajono greitosios pagalbos medicinos pagalbos stoties arba UAB „Tavo viltis“ budėtojai, užregistravę įvykį, išsiunčia brigadas į įvykio vietą ir informuoja apie tai kitas specialiąsias tarnybas. Taip pat nustato pagalbos teikimo tvarką ekstremaliosios situacijos židinyje. Pagalba teikiama už pavojaus sveikatai ir gyvybei židinio ribų.

Teikiant medicinos pagalbą ekstremaliosios situacijos židinyje, nustatoma pagalbos teikimo vieta, nukentėjusieji rūšiuojami pagal sužeidimų sunkumą, registruojami, po to atsižvelgiant į sveikatos būklę, gabenami į stacionarias gydymo įstaigas.

Pirmąją medicinos pagalbąir skubiąją medicinos pagalbą ekstremaliųjų situacijų atvejais teikia priešgaisrinės gelbėjimo įstaigos, vadovaudamosi Lietuvos Respublikos sveikatos apsaugos ministro 2010 m. kovo 16 d. įsakymu Nr. V-194 ,,Dėl priešgaisrinių gelbėjimo įstaigų dalyvavimo teikiant pirmąją ir skubiąją medicinos pagalbą tvarkos aprašo patvirtinimo“.

Prireikus sveikatos priežiūros paslaugas, vadovaujantis Lietuvos Respublikos sveikatos apsaugos ministro 2010 m. balandžio 19 d. įsakymu Nr. V-303 ,,Dėl nevyriausybinių organizacijų patelkimo asmens sveikatos priežiūros paslaugų teikimui užtikrinti krizių ir ekstremaliųjų situacijų atvejais tvarkos aprašo patvirtinimo“, tarpusavio sąveikos planais, teikia Lietuvos Respublikos Raudonojo kryžiaus draugijos ir kitos nevyriausybinės organizacijos.

***Stacionari medicinos pagalba***

Stacionari medicinos pagalba teikiama LSMUL Kauno klinikose ir kitose Kauno ligoninėse. Gavus informaciją dėl didelio nukentėjusiųjų srauto, ligoninėje iškviečiamas reikalingas personalas, formuojamos specialistų brigados, ruošiamos operacinės, esant reikalui, ruošiamos papildomos lovos nukentėjusiųjų hospitalizavimui.

Esant nepakankamam medicinos darbuotojų ir gydytojų kiekiui, papildomos medicinos pajėgos gali būti pasitelkiamos iš kitų sveikatos priežiūros įstaigų.

Ligoninės priėmimo skyriai informuoja savivaldybės gydytoją apie iš avarijos (ekstremaliosios situacijos židinio) vietos atvežtus ir priimtus nukentėjusius, jų skaičių, sveikatos būklę ir priimtas priemones.

**7.2. Socialinės pagalbos, švietimo ir kitų**

**būtiniausių paslaugų teikimas**

Savivaldybės administracijos Socialinės paramos skyrius organizuoja socialinę pagalbą evakuotiems ir nukentėjusiems gyventojams.

Savivaldybės administracijos Kultūros, švietimo ir sporto skyrius organizuoja evakuotų mokyklinio amžiaus vaikų švietimą ir mokymą.

Teisės aktų nustatyta tvarka būtiniausios paslaugos (aprūpinimas maistu, geriamuoju vandeniu, švariais drabužiais ir kita) nemokamai teikiamos nukentėjusiems gyventojams savivaldybės lygio ekstremaliosios situacijos atveju evakuotiems iš pavojingų teritorijų ir apgyvendintiems laikinojo apgyvendinimo vietoje. Sprendimą dėl nemokamai teikiamų būtiniausių paslaugų kitiems gyventojams ir šias paslaugas teikiančių civilinės saugos sistemos subjektų savivaldybės ESK teikimu priima ESK pirmininkas.

Prireikus Lietuvos Raudonojo Kryžiaus draugija ir kitos nevyriausybinės organizacijos pagal galimybes gresiant ar susidarius valstybės lygio ekstremaliajai situacijai teikia nukentėjusiems gyventojams socialinę pagalbą.

**7.3 Psichologinės pagalbos teikimas**

Savivaldybės administracijos skyriai pagal savo kompetenciją, savivaldybės lygio ekstremaliųjų situacijų atvejais, organizuoja psichologinės pagalbos teikimą.

Prireikus Lietuvos Raudonojo Kryžiaus draugija ir kitos nevyriausybinės organizacijos pagal galimybes gresiant ar susidarius savivaldybės lygio ekstremaliajai situacijai teikia nukentėjusiems gyventojams psichologinę ir socialinę pagalbą.

Psichologinės paramos tikslai:

* suteikti staigią pagalbą;
* padėti žmonėms, pergyvenusiems ekstremalią situaciją susidoroti su fiziniais ir materialiniais nepritekliais;
* palengvinti kančias (emocines ir fizines);
* sumažinti „normalių reakcijų” peraugimo į „aštrias reakcijas” riziką.

Psichologiškai pažeidžiamos visuomenės grupės – tai išgyvenusios aukos, nukentėjėliai, gelbėtojai, psichologinės paramos teikėjai, liudininkai, stebėtojai (žiopsotojai), televizijos žiūrovai.

**8. Viešosios tvarkos palaikymo organizavimas**

**8.1. Viešosios tvarkos palaikymo organizavimas**

Viešosios tvarkos apsaugos tikslas – palaikyti viešąją tvarką, užtikrinti eismo reguliavimą ir saugumą, žmonių ir turto apsauga ekstremaliųjų įvykių, ekstremaliųjų situacijų metu.

Savivaldybės teritorijoje viešosios tvarkos apsauga ekstremaliųjų situacijų atvejais organizuoja, jos uždavinius ir funkcijas vykdo *Kauno apskrities vyriausiasis policijos komisariatas* Jiems padeda policijos rėmėjai.

Pajėgų, atsakingų už viešosios tvarkos palaikymą, veiksmai:

* nelaimės vietos ar užterštos zonos apsauga ir žmonių patekimo į ją reguliavimas;
* viešosios tvarkos palaikymas ir asmenų saugumu susijusių tarnybų veiklos koordinavimas;
* objektų ir turto apsaugos sustiprinimas nelaimės zonoje;
* žuvusiųjų paieška, atpažinimas ir apskaita;
* skubaus žmonių iškeldinimo iš ekstremalaus įvykio židinio organizavimas;
* evakuotų gyventojų registracija;
* papildomų pajėgų pasitelkimas; informacijos kaupimas ir perdavimas;
* ekstremalaus įvykio tyrimas.

Policija savo veiksmus derina su administracijos direktoriaus paskirtu operacijų vadovu ir, vykdydama jo nurodymus, užtikrina pašalinių asmenų nepatekimą į ekstremaliojo įvykio židinį, užtikrina viešąją tvarką ir asmenų saugumą gyventoju susitelkimo vietose, evakuacijos ir gelbėjimo bei padariniu likvidavimo metu.

Siekiant palengvinti tarnybų darbą, vykdant gelbėjimo darbus, apsaugant nuo pavojaus gyventojus ir rūpinantis išlikusiais gyvaisiais, policija įrengia kontrolinius postus, kontroliuoja civilinės saugos ir gelbėjimo sistemos pajėgų bei kitų tarnybų patekimą į židinio teritoriją.

Eismo reguliavimui nelaimės teritorijoje ir jos prieigose, evakuacijos maršrutuose policija išstato laikinus kontrolės postus, duoda nurodymus keliu priežiūros tarnyboms dėl kelio ženklu pastatymo nurodytose vietose. Postų išstatymo vietas nustato operacijų vadovas, atsižvelgdamas į visuomenės sveikatos centro, maisto ir veterinarijos tarnybos bei kitų tarnybų rekomendacijas.

Esant reikalui, policija organizuoja technikos, vykstančios į nelaimės zoną, ir evakuojamųjų gyventojų automobilių palydą.

Policija užtikrina fizinių ir juridinių asmenų turto apsaugą nelaimės zonoje ir teritorijose, iš kurių yra evakuoti gyventojai.

Atsižvelgiant į ekstremaliosios situacijos mąstą ir pavojų gyventojams, policijos pareigūnai organizuoja skubų žmonių iškeldinimą iš ekstremaliojo įvykio židinio.

Policija renka informaciją apie aukas, identifikuoja žuvusiuosius bei organizuoja jų išgabenimą iš įvykio vietos, numato ar bus atliekamas kriminalinio pobūdžio tyrimas. Gavus pranešimą apie grasinimą susprogdinti, padeda kitoms valstybinės priežiūros institucijoms atlikti apklausą, vykdant tyrimus.

Policijos komisariatas renka, registruoja ir analizuoja informaciją, reikalingą policijos veiksmams koordinuoti nelaimės zonoje, apie įvykius ir vykdomus veiksmus nelaimės vietoje, keičiasi šia informacija su kitomis nelaimės padarinių likvidavimo tarnybomis.

Apie viešosios tvarkos apsaugą nelaimės vietose, vykdomus veiksmus, papildomų pajėgų pasitelkiamą ir jų paskirstymą, policijos komisariatas informuoja operacijų vadovą.

Materialiniai ir žmogiškieji ištekliai viešajai tvarkai savivaldybėje palaikyti pateikti priede.

1. **BŪTINŲJŲ UŽDUOČIŲ DARBŲ ORGANIZAVIMAS**

**9.1. Gyventojų, ūkio subjektų ir kitų įstaigų pasitelkimas**

**ir darbų atlikimas**

Privalomų darbų atlikimo ekstremaliųjų situacijų atvejais ir kompensavimo už jų atlikimą tvarka numatyta ir patvirtinta Lietuvos Respublikos Vyriausybės 2010 m. gegužės 4 d. nutarime Nr. 512.

Gyventojai, ūkio subjektai ir kitos įstaigos pasitelkiami ir darbai atliekami tik tada, kai yra išnaudotos visos civilinės saugos sistemos pajėgų panaudojimo galimybės.

Gyventojai, ūkio subjektai ir kitos įstaigos pasitelkiamos darbams atlikti remiantis Civilinės saugos įstatyme įtvirtintu visuotinio privalomumo principu.

Darbus privalo atlikti darbingi gyventojai, sukakę 18 metų, išskyrus tikrosios karo tarnybos karius, nėščias, neseniai pagimdžiusias moteris (moteris, pagimdžiusias ir auginančias vaikus, kol jiems sukaks vieni metai), neįgaliuosius ir gyventojus, kurie vieni augina vaikus iki 16 metų, taip pat gyventojus, kurie naudojasi privilegijomis ir imunitetais pagal tarptautinę teisę.

Sprendimą dėl gyventojų, ūkio subjektų ir kitų įstaigų pasitelkimo darbams atlikti priima:

1. Savivaldybės ekstremalių situacijų komisija, susidarius savivaldybės lygio ekstremaliajai situacijai.

2. Lietuvos Respublikos Vyriausybės ekstremalių situacijų komisija, susidarius valstybės lygio ekstremaliajai situacijai

Ekstremaliųjų situacijų atvejais ekstremaliosios situacijos operacijų vadovas (toliau – operacijų vadovas) nustato, kiek ir kokių darbų reikia atlikti ekstremaliosioms situacijoms likviduoti ir jų padariniams šalinti ir per savivaldybės Ekstremaliųjų situacijų operacijų centrą prašo savivaldybės administracijos direktorių telkti gyventojus, ūkio subjektus ir kitas įstaigas darbams atlikti.

Savivaldybės administracijos direktorius telkia gyventojus, ūkio subjektus ir kitas įstaigas darbams atlikti laikantis tokio eiliškumo:

1. Ūkio subjektai ir kitos įstaigos, kurių veikla dėl ekstremaliosios situacijos poveikio yra sustabdyta.

2. Kiti ūkio subjektai ir kitos įstaigos, kurių veikla nėra tiesiogiai paveikta ekstremaliosios situacijos.

3. Bedarbiai.

4. Kiti gyventojai.

5. Gyvybiškai svarbiuose savivaldybės objektuose dirbantys gyventojai.

6. Valstybinės reikšmės ir pavojinguosiuose objektuose dirbantys gyventojai.

Ekstremaliųjų situacijų atvejais ūkio subjektai, valdantys elektroninių ryšių tinklą ar teikiantys elektroninių ryšių paslaugas, savivaldybės administracijos direktoriaus nurodymu turi skirti reikalingus ekspertus ir specialistus civilinės saugos ekstremaliųjų situacijų valdymo ryšių sistemos tinkamam funkcionavimui užtikrinti.

Gyventojai, ūkio subjektų ir kitų įstaigų tarnautojai ir darbuotojai (toliau – darbuotojai) turi atvykti arba prireikus yra atvežami centralizuotai savivaldybės ar valstybės ekstremaliųjų situacijų operacijų centro patelktu transportu į operacijų vadovo nurodytą vietą.

Savivaldybės lygio ekstremaliosios situacijos atveju darbų atlikimą koordinuoja savivaldybės Ekstremaliųjų situacijų operacijų centras, valstybės lygio ekstremaliosios situacijos atveju – valstybės ekstremaliųjų situacijų operacijų centras.

Operacijų vadovas užtikrina, kad gyventojai ir ūkio subjektų, kitų įstaigų darbuotojai, prieš jiems pradedant dirbti, būtų instruktuoti apie darbų eigą ir priemonių, skirtų darbingumui, sveikatai ir gyvybei išsaugoti, panaudojimą.

Savivaldybės ar valstybės Ekstremaliųjų situacijų operacijų centras užtikrina, kad darbus atliekantys gyventojai ir ūkio subjektų, kitų įstaigų darbuotojai būtų apdrausti nuo nelaimingų atsitikimų darbų atlikimo laikotarpiu. Savivaldybės lygio ekstremaliosios situacijos atveju draudimo įmokos sumokamos iš savivaldybės administracijos direktoriaus rezervo lėšų, valstybės lygio ekstremaliosios situacijos atveju – iš Lietuvos valstybės rezervo piniginių lėšų.

Savivaldybės ar valstybės Ekstremaliųjų situacijų operacijų centras prireikus organizuoja darbus atliekančių gyventojų ir ūkio subjektų, kitų įstaigų darbuotojų aprūpinimą nemokama nakvyne, maitinimu, specialiąja apranga, darbo priemonėmis, taip pat atvežimą į darbų atlikimo vietą, išvežimą iš jos ir minimalių sanitarinių higienos sąlygų sudarymą (apgyvendinimas: gimnazijų, mokyklų salėse, darželiuose, kitose švietimo įstaigose, viešbučiuose, bendrabučiuose, sporto įstaigose; maitinimas: švietimo įstaigose, darželiuose, maitinimo įstaigose; aprūpinimas autotransportu).

**10. EKSTREMALIŲJŲ ĮVYKIŲ IR EKSTREMALIŲJŲ SITUACIJŲ METU NUTRAUKTŲ KOMUNALINIŲ PASLAUGŲ TEIKIMO ATNAUJINIMO IR KITŲ BŪTINIAUSIŲ GYVENIMO (VEIKLOS) SĄLYGŲ ATKŪRIMO ORGANIZAVIMAS**

**10.1. EKSTREMALIŲJŲ ĮVYKIŲ IR EKSTREMALIŲJŲ SITUACIJŲ METU NUTRAUKTŲ KOMUNALINIŲ PASLAUGŲ TEIKIMO ATNAUJINIMO IR KITŲ BŪTINIAUSIŲ GYVENIMO (VEIKLOS) SĄLYGŲ ATKŪRIMO ORGANIZAVIMAS**

Ekstremaliųjų įvykių ir ekstremaliųjų situacijų metu nutrauktų paslaugų teikimo atnaujinimą ir kitų būtiniausių gyvenimo (veiklos) sąlygų atkūrimą savivaldybės teritorijoje organizuoja savivaldybės Ekstremalių situacijų komisija per savivaldybės Ekstremaliųjų situacijų operacijų centrą ir jo darbo grupes.

Komunalinių paslaugų teikimo tikslas – organizuoti būtiniausias paslaugas po įvykusių avarijų ir incidentų komunaliniuose tinkluose bei sistemose, siekiant sudaryti elementarias gyvenimo sąlygas ir išvengti užkrečiamų ligų protrūkio.

Būtiniausios komunalinės paslaugos yra vandens tiekimas ir kanalizacija, šilumos tiekimas, elektros energijos tiekimas, šiukšlių išvežimas.

Įvykus avarijai, avarinės tarnybos nedelsiant imasi priemonių, kaip galima greičiau atstatyti komunalinių energetinių patarnavimų atnaujinimą gyventojams.

Savivaldybėje esančių komunalinių, energetinių ir avarinių tarnybų kontaktai pateikiami prieduose.

**11. GYVENTOJŲ, ŽUVUSIŲ EKSTREMALIŲJŲ SITUACIJŲ METU, LAIDOJIMO ORGANIZAVIMAS**

**11.1. GYVENTOJŲ, ŽUVUSIŲ EKSTREMALIŲJŲ SITUACIJŲ METU,**

**LAIDOJIMO ORGANIZAVIMAS**

Žuvusiųjų laidojimo organizavimo tikslas - atlikti visas įstatymuose ir kituose teisės aktuose numatytas procedūras ekstremaliųjų įvykių ar ekstremaliųjų situacijų metu, esant dideliam aukų skaičiui.

Veiklos apimtis:

* nukentėjusiųjų mirties konstatavimas;
* žuvusių žmonių apskaita;
* aukų asmens tapatybės nustatymas;
* žūties aplinkybių juridinis įvertinimas;
* žuvusiųjų pristatymas į morgą;
* laidojimo paslaugų suteikimas;
* neatpažintų aukų laidojimas.

Avarijos metu nukentėjusiųjų žmonių mirtį konstatuoja greitosios medicinos pagalbos gydytojas. Mirties faktas fiksuojamas iškvietimo lape, o mirties priežastis nustatoma patologoanatominio tyrimometu. Mirties liudijimas išduodamas pagal faktą.

Tvarkant avarijos vietoje žuvusių žmonių apskaitą, juridiškai įvertinant žūties aplinkybes, nustatant neatpažintų asmenų asmens tapatybę, atliekami operatyviniai bei procesiniai veiksmai, panaudojant mokslines - technines, kriminalines, teismo medicinos iroperatyvinės paieškos priemones.

Asmens tapatybės nustatymo procese dalyvauja prokurorai, policijos pareigūnai, teismo medicinos ekspertai, kiti specialistai.

Žuvusiųjų pristatymą į teismo medicinos įstaigą organizuoja savivaldybė, suderinusi su Kauno apskrities vyriausiojo policijos komisariato Kauno rajono policijos komisariatu. Atpažinti lavonai, atlikus nustatytus procesinius veiksmus, atiduodami artimiesiems (priedas Nr. 28).

Neatpažintų lavonų palaidojimo klausimą, praėjus nustatytam terminui, sprendžia teismo medicinos įstaigos vedėjas, suderinęs su prokuroru, tardytoju ar policijos įstaigos vadovu. Atlikus tyrimą ir visus procesinius veiksmus, laidoti neatpažintas aukas leidžia prokuroras. Neatpažinti lavonai laidojami kapinėse, specialiai skirtoje vietoje, suderinus su savivaldybės administracija ir dalyvaujant kapinių administracijos atstovams. Palaidojimas apiforminamas nustatytos formos aktu.

Neatpažintosios aukos laidojamos savivaldybės lėšomis administracijos direktoriaus nustatyta tvarka. Žuvusiųjų ekstremaliųjų situacijų atveju numatomos laidojimo vietos.